Još jedna neuspela prodaja Zrenjaninske pivare - Retail Serbia\nJoš jedna neuspela prodaja Zrenjaninske pivare\nStečajni upravnik Zrenjaninske inudstrije piva ZIP, Dragan Božić, izjavio je da usled nepostojanja kupaca najavljena prodaja ZIP-a juče nije održana.\nStečajni upravnik je prodaju imovine fabrike zakazao na osnovu rešenja Privrednog suda u Zrenjaninu, a uz saglasnost Odbora poverilaca. Prodajna cena je ista kao i na prvoj licitaciji koja je održana 16. juna, i iznosi 172,2 miliona dinara.\nDragan Božić je potvrdio da je interesovanje za kupovinu pivare iskazao jedan kupac iz Češke, ali detalji te ponude još nisu saopšteni.\nU oglasu za prodaju imovine ZIP-a, kao stečajnog dužnika, naglašeno je da 177,2 miliona dinara nije nominalno prihvatljiva vrednost, niti je obavezujuća za ponuđačce. To znači da je moguća prodaja po svakoj ceni koju prihvati odbor poverilaca.\nKupcima je bila ponuđena pivara sa opremom, špiritana sa pomoćnim objektima u ulici Brigadira Ristića, kao i dva stovarišta sa prodavnicama,u Kikindi i u Petovcu na Mlavi.\nStečajni postupak nad pivarom pokrenut je u julu prošle godine, pošto je većinski vlasnik, Momčilo Rajić iz Subotice pod istragom. Iako je pivara u Zrenjaninu jedna od najstarijih na Balkanu, pivo se u njoj ne toči već 5 godina.


Festival scenskih minijatura ove godine onlajn - JuGmedia\nOve godine zbog aktuelne epidemiološke situacije 8. Festival scenskih minijatura biće održan od 24. do 26. novembra u hibridnom formatu. Otvaranje Festivala je 24. novembra u 17 časova i može se pratiti na sajtu www.lkczadecu.rs\nU okviru pratećeg programa Festival u četvrtak, 25. novembra u 11.45 časova, u Velikom holu Leskovačkog kulutrnog centra biće otvorena izložba ilustracija knjiga i plakata grafičkog dizajnera Ane Petrović i promocija knjige „Crna ptica“ Aleksandre Jovanović. Svojim prisustvom festival će podržati i pisac za decu Stefan Tićmi.\nSve minijatre pratiće i ocenjivati tročlani žiri u sastavu: Nikola Šćepanović, glumac, Anđela Janković, master muzički izvođač i Ana Jović, master profesor srpskog jezika i književnosti.\nOvaj festival je 8. projekat Leskovačkog kulturnog centra koji je podržan od strane Ministarstva kulture i informisanja Republike Srbije i Grada Leskovca.


Vazduhoplovni zavod Kosmos uskoro u saradnji sa Oružanim snagama BiH - Akta.ba\nVazduhoplovni zavod Kosmos uskoro u saradnji sa Oružanim snagama BiH\n13.09.2018. 10:16 / Izvor: Glas Srpske\nVazduhoplovni zavod Kosmos iz Banjaluke nastavio je pozitivno poslovanje, te je u prvom polugodištu ove godine ostvario zaradu od oko 1,4 mil KM.\nKosmos je bio na ivici stečaja i svakodnevno su ga potresali štrajkovi, ali se počeo oporavljati zahvaljujući restrukturiranju i sklapanju novih ugovora. U prilog tome ide podatak da je ovo preduzeće prošlu godinu završilo sa 2,5 mil KM dobiti, prvi put nakon 11 godina.\n"Svi zacrtani ciljevi u Kosmosu realizuju se planiranom dinamikom, o čemu svjedoče i pozitivan poslovni prihod i dobit preduzeća. Povratili smo povjerenje postojećih kupaca, a dogovaramo saradnju i sa novima", rekao je direktor Vazduhoplovnog zavoda Kosmos Dušan Vještica i dodao da su poštovane sve obaveze predviđene planom restrukturiranja.\nVještica je istakao da preduzeće izmiruje i sve obaveze prema 185 redovno zaposlenih i 15 radnika angažovanih po ugovoru o djelu, kojima je upravo isplaćena avgustovska plata.\nKosmos je u junu potpisao ugovor vrijedan 2 mil KM sa Ministarstvom odbrane Srbije i firmom Jugoimport SDPR Beograd o pružanju usluga generalnog remonta, popravke i verifikacije dijela kompleta raketnih sistema.\n"Pripremamo se za realizaciju tog ugovora i čekamo uvozne i izvozne dozvole. Ovo je za nas veoma važan ugovor i odnosi se na remont sistema borbene tehnike protivvazdušne odbrane", rekao je Vještica i dodao da će realizacijom ovog ugovora poslovanje Kosmosa sigurno biti dodatno unaprijeđeno.\nPoslovanje Kosmosa su godinama opterećivali dugovi, koji su dostigli 21,57 mil KM, ali je krajem 2016. godine donesen plan restrukturiranja da bi dug bio postepeno topljen, što je preduzeću omogućilo da prodiše i počne sa normalnim poslovanjem.\nRukovodstvo Kosmosa, koji je u državnom vlasništvu, donijelo je u dogovoru sa Vladom RS sredinom juna 2016. odluku o ulasku u proces restrukturiranja.\nDušan Vještica je istakao da je osim saradnje sa Ministarstvom odbrane Srbije u planu i saradnja sa Oružanim snagama BiH.\n"Oružane snage BiH su takođe raspisale tender za saradnju u vezi sa poslovima koje naše preduzeće obavlja, tako da ćemo uskoro i na tom polju proširiti poslovanje", rekao je Vještica.\nVazduhoplovni zavod Kosmos\nBijeljinski Orao potpisao ugovor vrijedan 3,7 miliona eura


RTS :: Inicijativa za zapošljavanje 1.000 žena u ruralnim sredinama\nDruštvo Inicijativa za zapošljavanje 1.000 žena u ruralnim sredinama\nutorak, 13. jun 2017, 15:56 -> 16:10\nKoordinaciono telo za rodnu ravnopravnost Vlade Srbije u saradnji sa Etno mrežom i NALED-om pokrenulo je inicijativu za zapošljavanje 1.000 žena u ruralnim područjima u narednih godinu dana na poslovima izrade tradicionalnih rukotvorina kao poslovnih i diplomatskih poklona.\nPotpredsednica Vlade i predsednica tog tela Zorana Mihajlović pozvala je sve, državni i privatni sektor, da učestvuju u toj inicijativi, kako bi se pomoglo ženama na selu da dobiju posao.\n"Njihov posao je ono što već rade - prave određene rukotvorine, koje i ja kao ministarka i potpredsednica Vlade koristim kad mi dolaze važne zvanice u posetu", rekla je Mihajlovićeva na predstavljanju inicijative u Starom dvoru.\nIstakla je da je inicijativa pravi način da žene u ruralnim područjima, koje su na neki način marginalizovana kategorija, dobiju mogućnost da zaista rade.\n"One ne traže milostinju ni donacije, spremne su i znaju da rade svoj posao i na taj način itekako učestvuju u očuvanju naše tradicije i kulture", podvukla je Mihajlovićeva.\nUkazala je na podatak da 60 odsto tih žena nema nikakva prava na penziju, dok je mali procenat njih, tek 12 odsto, vlasnik imovine, što znači da nemaju mogućnost da pokrenu poslove ili, eventualno, dobiju kredite.\nTakođe, više od polovine radno sposobnih žena na selu su nezaposlene.\n"Ovo je odličan način da te žene naprave nešto što je kvalitetno i dobro, da to prodaju, a da mi pokažemo celom svetu. Azbuke sa zlatopisom, peškiri i mnoge stvari koje one prave se nalaze u instituciji koju ja vodim i često ih poklanjam ambasadorima i nekim drugim zvanicama", rekla je ministarka.\nInicijativa "1.000 žena" je upućena društveno odgovornim kompanijama, institucijama i ambasadama, koje nabavkom finih rukotvorina za potrebe reprezentacije mogu da doprinesu ekonomskom osnaživanju žena i mladih na selu i očuvanju kulturnog nasleđa naše zemlje.\nIzvršna direktorka NALED-a Violeta Jovanović kaže da žene u ruralnim sredinama predstavljaju zanemareni potencijal za društveni i ekonomski razvoj svojih sredina, koji bi mogao da se stavi u funckiju očuvanja sela i promocije kultrunog nasleđa.\n"Glas tih žena se retko čuje, jer one nisu prepoznate kao velika marginalna grupa, a koja poredstavlja jednu tihu armiju u tim zajednicama", rekla je Jovanovićeva.\nDodala je da je cilj projekta da se na njih skrene pažnja i da je, u tom smislu, važna podrška insitucionalnih partnera.\nInicijativu je podržao i ambasador Norveške Arne Sanes Bjornstad, koji je istakao značaj te inicijatve i poželeo uspeh u projektu.\n"Žene su, nažalost, najčešće marginalizovane u ekonomskom smislu, posebno u unutrašnjosti zemalja, a predstavljaju veliki potencijal za ekonomski razvoj i imaju veštine koje mogu da se razviju u tradicionalne zanate", zaključio je ambasador Norveške.


Kan ne razmišlja o završetku karijere - SPORTSKI ŽURNAL\nPojedini mediji danas su preneli da bivši dvostruki svetski šampion razmišlja da završi karijeru, ali je on rekao da u situaciji u kojoj se čitav svet trenutno nalazi, ponekad kažete i ono što ne mislite\nBritanski bokser Amir Kan rekao je danas da ne razmišlja o povlačenju, pošto ima još "jednu ili dve borbe" do kraja karijere.\nPojedini mediji danas su preneli da bivši dvostruki svetski šampion razmišlja da završi karijeru, ali je on rekao da u situaciji u kojoj se čitav svet trenutno nalazi, ponekad kažete i ono što ne mislite.\n- Još se dobro osećam, osećam se snažno. Još ne želim da se povučem - rekao je Kan za Bi-Bi-Si (BBC).\nBivši svetski šampion u poluvelter kategoriji u verziji NJBA i IBF, je poslednji put boksovao u julu 2019. godine kada je pobedio Australijanca Bilija Diba u Saudijskoj Arabiji.\nOn je rekao da će, iako bi više voleo da se odmah bori za titulu svetskog prvaka, možda prvo boksovati sa nekim od prvih 10 izazivača.\n- Zbog izolacije određene povodom pandemije korona virusa, ne bi mi smetao neki meč da se vratim u ritam, pre velike borbe sa nekim poput Menija Pakjaa - dodao je osvajač srebrne olimpijske medalje iz Atine.\nKan je u više navrata izazvao Pakjaa, aktuelnog šampiona VBA (super) velter kategorije i jedinog svetskog šampiona u osam različitih bokserskih težinskih kategorija.\nNJih dvojica se dobro poznaju i često su sparingovali kada su trenirali kod Fredija Rouča, pre nego što je Kan prekinuo saradnju sa tim trenerom u septembru 2012. godine.\n- Oduvek sam želeo borbu sa Menijem. Ako se dogodi, odlično, ali ako ne, razmotrićemo druge opcije - naveo je Kan.\nOn je rekao da je vreme u izolaciji provodi sa svojom porodicom, a jednu od svojih zgrada ponudio je zdravstvenim vlastima u Boltonu.\n- Stalno gledam vesti na televiziji, treba im podrška i pomoć. Imam zgradu koju mogu da pretvore u bolnicu. Rekli su da su brojke zaraženih u Boltonu za sada niske, ali da će me kontaktirati ako im bude potrebna pomoć - rekao je 33-godišnji Britanac.\n- Mislim da će mladi azijski bokseri želeti da potpišu za mene. Nešto kao kad je Oskar de la Hoja završio karijeru i postao promoter i menadžer, svi mladi Meksikanci su otišli kod njega. Mislim da ja to mogu da uradim sa mladim azijskim bokserima - naveo je Amir i dodao:\n- Ne želim da budem trener, to zaboravite. To je previše uloženog truda i energije.


Vesti online / Sport / Košarka / "Real arhiviran, Igokea lepa uvertira za Efes"\nTrener košarkaša Crvene zvezde Dušan Alimpijević izjavio je da je velika pobeda protiv Reala u Madridu već stavljena u drugi plan i da je ekipa fokusirana na duel protiv Ikogee u ABA ligi, gde želi trijumf i dobru uvertiru za novi izazov u Evroligi protiv Efesa.\nNema odmora: Dušan Alimpijević, trener Crvene zvezde\n- Imaju prepoznatljiv stil igre već godinama, tu je izuzetan i vrlo iskusan trener Dragan Bajić i sve ukazuje da ćemo morati da odigramo vrlo kvalitetnu utakmicu i da budemo na svom nivou i maksimalno oprezni. .Pobeda nad Realom je već stavljena u drugi plan, želimo da nastavimo sa pobedama i da napravimo najbolju uvertiru za Efes. Ne zaboravljamo šta je naš prioritet, a to je ABA liga. Pozivam navijače da dođu i pruže nam podršku u ovoj važnoj utakmici - rekao je Alimpijević za sajt kluba.\nUtakmica 10.kola ABA lige između Crvene zvezde i Igokee igra se u ponedeljak od 21 sat u dvorani "Aleksandar Nikolić".\n* VIDEO: U 74 sekunde Milkova simultanka protiv Partizana\n* "Sami smo sebe pobedili"


Zaposleni u Centralnoj banci BiH skupili 39.442 KM za pomoć najranjivijim kategorijama – Haber.ba\nZaposleni u Centralnoj banci BiH skupili 39.442 KM za pomoć najranjivijim kategorijama\nZaposleni u Centralnoj banci BiH su od svojih ličnih primanja prikupili 39.442 KM za pomoć najranjivijim kategorijama stanovništva koje trpe posljedice pandemije virusa korona.\n– Želeći da iskažu društvenu odgovornost i solidarnost prema najosjetljivijim kategorijama koje trpe posljedice pandemije Covid-19, zaposleni su dobrovoljno izdvojili procenat od svojih ličnih primanja i na taj način prikupili 39.442 KM – saopšteno je iz Centralne banke BiH, prenosi “Srna”.\nU saopštenju je navedeno da je novac prebačen na račune Crvenog krsta Brčko distrikta, Crvenog krsta Republike Srpske, Doma za djecu bez roditeljskog staranja Sarajevo, SOS dječijim selima BiH, Udruženju “Pomozi.ba”, Narodnoj kuhinji “Stari Grad” Sarajevo, Udruženju “Srce za djecu oboljelu od raka”, Dječijem domu “Egipatsko selo” Mostar i “Majčinom selu” u Međugorju.\nGuverner Centralne banke BiH Senad Softić rekao je da su radnici na ovaj način još jednom iskazali društvenu odgovornost i solidarnost sa zajednicom.\n– Iskreno se nadam da će donirani iznosi biti od pomoći svima kojima je potrebna – rekao je Softić.\nTeme:Centralna banka BiH, izdvojeno, koronavirus, pomoć, promo


Dan online - Politika: Parlamentarnih izbora nema dogodine - 2017-10-13\nPolitika POLITIČKI DIREKTOR DPS-A TARZAN MILOŠEVIĆ U RAZGOVORU ZA „DAN” PORUČIO DA OPOZICIJA TREBA DA SE VRATI U INSTITUCIJE\nTarzan Milošević Parlamentarnih izbora nema dogodine Vjerujem da novi izbori neće biti 2018. godine, jer opozicija nije za to ni zainteresovana. Da je zainteresovana, ušla bi u dijalog, jer jedino razgovor može donijeti dogovor, saopštio Milošević\nDatum parlamentarnih izbora neprihvatljiv je za nas u DPS-u kao uslov za početak pregovora sa opozicijom, poručio je politički direktor Demokratske partije socijalista (DPS) Tarzan Milošević. On je u razgovoru za „Dan” kazao da je uvjeren da parlamentarnih izbora neće biti 2018. godine, jer ni opozicija nije za to zainteresovana.\nPrema ocjeni Miloševića, da opozicija to želi ušla bi u dijalog o primjeni preporuka Organizacije za bezbjednost i saradnju (OEBS) u vezi izbornog procesa.\nMilošević je kazao da Demokratska partija socijalista želi dijalog sa opozicijom u okviru institucija sistema.\n– Predsjednik Vlade (Duško Marković) jasno je rekao – datum izbora neprihvatljiv je za nas kao uslov za početak pregovora. Apsolutno smo zainteresovani za dijalog u okviru institucija sistema, prvenstveno kroz dijalog u parlamentu – pojasnio je Milošević.\nUpitan da prokomentariše kako je moguće primijeniti preporuke posmatračke izborne misije OEBS-a ako opozicionih stranaka nema u parlamentu, a samim tim ni dvotrećinske većine za izmjenu izbornih zakona, on je rekao da će odgovorna vlast uraditi što je do nje.\n– Za gotovo dvije trećine preporuka dovoljan je 41 poslanik. Siguran sam što je do odgovorne vlasti da ćemo završiti – kazao je Milošević.\nNa pitanje hoće li biti parlamentarnih izbora 2018. godine, što je opozicija i tražila, politički direktor DPS-a je naveo da u to nije uvjeren.\n– Vjerujem da novi izbori neće biti 2018 godine, jer opozicija nije za to ni zainteresovana. Da je zainteresovana, ušla bi u dijalog, jer jedino razgovor može donijeti dogovor – naglasio je funkcioner vladajuće stranke.\nKako je naveo Milošević, opozicioni subjekti, da zaista žele izbore, došli bi i razgovarali o tim temama.\n– Ostalo je u rukama opozicije. Ako su zainteresovani za izbore, logično je da dođu i dogovorom dođemo do 54 glasa i usvojimo preporuke OEBS-a – cijeni Milošević.\nGovoreći o nezadovoljstvu dijela stranaka iz koalicije na vlasti sprovođenjem koalicionog sporazuma i razmiricama zbog usvajanja zakona o planiranju i izgradnji, politički direktor DPS-a je naveo da je koalicija vrlo stabilna.\n– To sve nije vrijedno krucijalnih interesa, zbog kojih je koalicija formirana. Može sve da bude bolje, funkcionalnije... ali koalicija je vrlo stabilna – smatra Milošević.\nDPS je ranije insistirao da izbora neće biti prije 2020. godine, kao i da u Crnoj Gori nema političke krize, nego da je na sceni samo neodgovorno postupanje opozicije. S druge strane, opozicija je i dalje pri odluci da ne priznaju rezultate parlamentarnih izbora, jer su održani u nedemokratskom ambijentu.\nPodsjetimo, period za nama obilježila su burna dešavanja u pravnom i političkom životu Crne Gore. Viđeni su politički protesti i tenzije zbog skidanja imuniteta opozicionim poslanicima, nakon čega su uslijedile kontradiktorne odluke nadležnih tužilaštava o određivanju pritvora tim poslanicima. Ta dešavanja su otvorila brojna pitanja o političkim i pravnim posledicama, a posebno je ukazano da crnogorske institucije nijesu spremne da se s tim dešavanjima suoče na pravi način. Prema mnogim ocjenama, politička kriza u Crnoj Gori je najdublja od sticanja državne nezavisnosti.M.V.\nČeka se Đukanovićeva odluka o kandidatu\nNa pitanje kada će DPS odrediti kandidata za presjednika države, jer su predsjednički izbori na proljeće iduće godine, Tarzan Milošević je rekao da treba sačekati odluku organa stranke.\n– Predsjednik Milo Đukanović je rekao prije kratkog perioda da će DPS ime svog kandidata saopštiti u roku od dva mjeseca. Sačekajmo odluku predsjednika Đukanovića i nadležnih organa DPS-a. Sve ostalo za sada je u fazi nagađanja. Time ne želim da se bavim – konstatovao je Milošević.


Fukušima bila nespremna za cunami - BIZlife\n02/12/2011 | 14:36\nFukušima bila nespremna za cunami\nCunami, koji je pogodio nuklearnu centralu Fukušima Daići u martu ove godine, bio je veći od onog za koji je ta centrala bila opremljena da podnese.\nOgroman cunami je 11. marta, pokrenut razornim zemljotresom magnitude od 9,0 stepeni po Rihteru, prešao je preko zidova koji su štitili centralu Daići, na pacifičkoj obali, 240 kilometara severno od Tokija, uništio njen sistem za hlađenje i izazvao topljenje jezgra u reaktorima.\n“Cumani koji nas je pogodio bio je daleko veći od naših očekivanja”, rekao je izvršni potpredsednik TEPCO-a Masao Jamazaki, predstavljajući prvu privremenu procenu onoga što se desilo u centrali i mera koje su preduzete da bi se izašlo na kraj sa nesrećom, preneo je Rojters.\nTEPCO je ponovio svoje prvobitne procene, navodeći da je cunami koji je pogodio postrojenje prevazilazio 15 metara visine u nekim predelima, nadvisujući zidove od 10 metara oko nuklearke.\n“Kao što je navedeno u preliminarnoj proceni, mere predostrožnosti koje smo predvideli nisu bile dovoljne i kao rezultat toga radijacija je mogla da iscuri”, rekao je Jamazaki. Zbog tog incidenta on se izvinio javnosti.\nDeoničari TEPCO-a tužili su postrojenje u novembru, okrivljujući ga da nije povećalo visinu zaštitnih zidova, iako je u 2008. obavljena simulacija u kojoj je cunami od 15 metara visine pogodio centralu, izvestili su domaći mediji.\nIstražni komitet treće strane koji je pregledao nalaze TEPCO istrage zaključio je da je nesreća iz marta bila veća od onoga što su kompanija, pa čak i vlada predvideli.\n“Može se reći da zemljotresu i cunamiju treba da se posveti ozbiljnija pažnja, a vlada i stručnjaci na terenu treba da sprovedu temeljno samoispitivanje”, naveo je komitet.\nRanije ove nedelje, TEPCO je ponudio najnoviju analizu o tome šta se moglo desiti u tri oštećena reaktora, navodeći da je u simulacijama pokazano da se gorivo u jednom od reaktora moglo istopiti i procuriti kroz zaštitnu posudu koja ga je okruživala.\nTo bi bio mnogo ozbiljniji scenario od predhodno datih, iako je TEPCO naveo da se istopljeno gorivo najverovatnije zadržalo u drugom sloju zaštite sačinjenom od betona i gvožđa.\nAkcijom čišćenja, koju je sproveo TEPCO nakon katastrofe, obuzdano je emitovanje radijacije iz oštećenih reaktora, a temperatura u reaktorima sa istopljenim gorivom je pala ispod tačke ključanja nakon što je aktiviran novi sistem za hlađenje.\nDnevnik “Jomiuri” danas je objavio da bi premijer Jošihiko Noda mogao 16. decembra da proglasi hladno gašenje, pošto su procene kompanije pokazale da se temperatura goriva koje leži na dnu posuda stabilizovala.\nHladno gašenje reaktora jedan je od uslova koji se mora ispuniti da bi vlasti mogle da razmotre ukidanje zabrane ulaska u zonu od 20 kilometara oko centrale Fukušima Daići, iz koje je evakuisano oko 80.000 stanovnika.\nRazgovor za posao hakeru koji dešifruje kod\nLetonci odustali od JAT-a


U toku su radovi na realizaciji projekta „Razvoj vodovodnog sistema na ruralnom području Trebevića“ - vikis.info\nU toku su radovi na realizaciji projekta „Razvoj vodovodnog sistema na ruralnom području Trebevića“\nGlavni cilj projekta je razvoj i poboljšanje kvaliteta vodosnabdijevanja na ruralnom području Trebevića (Tvrdimića) koji će se ostvariti kroz razvoj i dogradnju postojeće vodovodne infrastukture.\nPrema projektu radovi se izvode na dva lokaliteta, zaselak Jeftovići: izgradnja pumpne stanice uz postojeći rezervoar Tvrdimići V=15m3 sa izgradnjom potisnog cjevovoda u dužini od L=650m PEHD Ø50mm, te zahvat Kalinovog vrela sa transportnim cjevovodom: uređenje i zahvatanje izvorišta Kalinovo vrelo sa izgradnjom transportnog cjevovoda u dužini od L= 2300 m PEHDØ63mm, sa dvije rasteretne komore od 5m3.\nSistem vodosnabdijevanja u Tvrdimićima je tokom 2017. rekontruisan, ali su bila neophodna dodatna ulaganja u proširenje kapaciteta izvorišta kako bi se omogućilo redovno vodosnabdijevanje sadašnjih potrošača. Realizacijom ovog projekta obezbjedit će se dovoljne količine vode za razvoj zaseoka Jeftovići, naselja koje trenutno nema nikakav sistem vodosnabdijevanja, te razvoj poljoprivrede. Izgradnjom pumpne stanice i potisnog voda od postojećeg rezervoara do novog rezervoara područje ovog sela bi se priključilo na lokalni sistem vodosnabdijevanja.\nSredstva za realizaciju projekta obezbjeđena su iz sredstava Fonda za zaštitu životne sredine i energetsku efikasnost Republike Srpske 59,9% od ukupne vrijednosti projekta , te 40.1% iz vlastitih sredstava.


Taur ponovo zablistao - RTV Šabac\n14. jun 2021. 12:51\nEkipa Konjičkog kluba Taur, Srednje poljoprivredne škole sa domom učenika, na Prvenstvu Vojvodine za juniore ekipno je osvojila treće mesto, što je jedan od najvećih uspeha kluba do danas. Osvojeno je i više pojedinačnih medalja.\nEkipa Konjičkog kluba Taur završila je takmičenje u subotu, prvog dana Otvorenog prvenstva Vojvodine u preskakanju prepona, osvojivši pregršt medalja. Prvo je u uvodnoj utakmici Jovana Arsenović stigla do zlata, dok su bez plasmana ostale Kasijana Marković i Jovana Božić. Zatim je u drugoj utakmici, u konkurenciji 20 takmičara iz Srbije, Makedonije i Hrvatske, nastupao Sava Marković sa Terorom, i osvojio drugo mesto i srebrnu medalju. U glavnom događaju dana, Prvenstvu Vojvodine za juniore, Taur su predstavljali Sava Marković sa Tadeom i Ognjen Janković sa Šarliz. Obojica su parkur odradili sa po jednim rušenjem i osvojili ekipno treće mesto i bronzanu medalju. "To je jedan od najvećih uspeha do danas" - ističu u Tauru.\nUspešan je bio i jučerašnji nastup "taurovaca" na Otvorenom prvenstvu Vojvodine. Započeo je zlatnom medaljom koju je Ognjen Janković osvojio u predutakmici jašući Kinga. Zatim, u glavnoj utakmici dana, prvenstvu za juniore, Sava Marković sa Tadeom osvaja treće mesto i bronzanu medalju, dok Ognjen Janković sa Šarliz zauzima četvrto mesto. Veliki uspeh juniora Taura, koji, kako ističu u klubu kreću polako sa pripremama za Državno prvenstvo.\nIzuzetno sparno i toplo vreme nije sprečilo prave ljubitelje konjičkog sporta da svojim prisustvom upotpune treći trkački dan ove sezone na Hipodromu u...\nSutra treći trkački dan u Bogatiću\nU nedelju će, na Hipodromu Konjičkog kluba “Mačvanin” u Bogatiću, biti održan treći po redu trkački dan.Vlada veliko interesovanje a ukupno...\nDrugi trkački dan na Hipodromu u Bogatiću, biće održan sutra, od 14 sati i 30 minuta. Ljubitelji plemenitih životinja imaće priliku da vide pet...\nPrvi trkački da na Hipodromu u Bogatiću, biće održan sutra, na Cveti, od 14 sati. Rekordan upis od 49 grla za pet galopskih trka, nagoveštava izuzetno...


Uz AMS Osiguranje bežbrižni na skijanju – Časopis Grad\nLeave a Comment\t/ Intervjui, Tekstovi, Vesti / By casopisgrad\nČinjenica je da su povrede na skijanju veoma česta pojava, a samo lekarski pregled u inostranstvu može da vas košta preko 50 evra. Odabirom kvalitetnog Putnog zdravstvenog osiguranja zaštitićete se od neželjenih finansijskih gubitaka i sebi i svojim najmilijima obezbediti bezbrižan odmor kakav zaslužujete.\nAMS Osiguranje već 20 godina uspešno posluje na našem tržištu, a svoje ime i status izgradilo je na pouzdanim proizvodima prilagođenim potrebama klijenata. Zaključite polisu Putnog zdravstvenog osiguranja kod nas i bićete pokriveni od troškova hirurških intervencija, stomatološkog, bolničkog lečenja i drugih zdravstvenih usluga, ukoliko je ugovoreno, u skladu sa uslovima osiguranja.\nMi vodimo račnuna o našim klijentima i zato smo vam i ove godine omogućili dodatnih 20 odsto popusta na celokupnu premiju Putnog zdravstvenog osiguranja, čime je vaš budžet dodatno rasterećen. Tako će vas premija osiguranja za individualnu polisu, za 7 dana skijanja, na teritoriji Evrope, koštati svega 1.260 dinara, a ukoliko na skijanje idete porodično, premija će iznostiti 2.772 dinara za isti vremenski period.


Nastavak zajedničke borbe protiv spalionice - Boom93\nNa inicijativu Pokreta Jasno i glasno, koju su najpre podržala ekološka udruženja, a potom i mnoge druge organizacije i građani, juče je potpisana deklaracija o zajedničkom nastavku borbe protiv izgradnje spalionice opasnog otpada.\nPotpisnici deklaracije su se obavezali na zajednički rad dok ne bude dokazano da spalionice opasnog otpada neće biti na području Požarevca, a u slučaju puštanja u rad, dok ne bude zatvorena.\nOni su se jednoglasno saglasili das u protiv gradnje i puštanja u rad spalionice opasnog otpada.\nTokom obraćanja novinarima, najavljene su i konkretne akcije koje će narednih dana biti preduzete.\nPotpisnici deklaracije, krenuće u ekološku kampanju koja će trajati 21 dan, sa ciljem da se ekološki osveste građani i da im se ukaže kakav će uticaj na njihovu okolinu, a pre svega na vodu, vazduh, žuvotnu sredinu i zemlju imati spalionica.\nTakođe, zatraženo je da aktuelna vlast javnosti dostavi informacije vezane za izgradnju ovog objekta.\nDeklaraciju su potpisali predstavici Pokreta „Jasno i glasno“, Ekološke organizacije „SOVA“, Ekološkog društva „Prijatelji Čačalice“, Dosta je bilo, SDS Požarevac, Srpskog pokreta Dveri, Narodne stranke i Udruženja „Požarevačke šapice“.\nOznakedeklaracija organizacije pokreti političke stranke Potpisivanje Požarevac spalionica udruženja


Dečija nedelja u Biblioteci za decu grada Beograda – MAMIN SVET\nHome Mama 3.0RecenzijeKnjigeDečija biblioteka "Čika Jova Zmaj" vam preporučuje\tDečija nedelja u Biblioteci za decu grada Beograda\nby Angelina Radulović 7. oktobra 2013. 0 comment\nBiblioteka grada Beograda od 07. do 10. oktobra u okviru „Dečije nedelje“ organizuje niz zanimljivih radionica i akcija namenjenih deci predškolskog i školskog uzrasta.\nUkoliko želite da postanete članovi biblioteke, ili ste već članovi, a uskoro vam ističe članarina pravi je trenutak da iskoristite sjajnu priliku i učlanite školsku decu za samo 400 dinara, dok je za predškolsku decu i đake prvake učlanjenje besplatno!\nDečija nedelja će biti realizovana u okviru biblioteke „Neven“ koja se nalazi na prvom spratu Doma sindikata i biblioteke „Čika jova zmaj“, Hilandarska 7. Tokom ove manifestacije deca će kroz radionice i bogat program imati priliku da se upoznaju sa pravljenjem origamija, čuju različite priče i i upoznaju Jasminku Petrović, spisateljicu za decu, kao i mnoge druge goste.\nPrenosimo vam u celosti program Dečije nedelje biblioteke grada Beograda.\nDečija nedelja u Biblioteci za decu grada Beograda was last modified: 11 novembra, 2014 by Angelina Radulović\nbesplatnoDečija nedelja u Biblioteci za decu grada Beograda


Registrovani poljoprivredni proizvođači na pijacama izuzeti od fiskalizacije - AgroFin\nNaslovna VESTI Registrovani poljoprivredni proizvođači na pijacama izuzeti od fiskalizacije\nRegistrovani poljoprivredni proizvođači na pijacama izuzeti od fiskalizacije\nSa budućim zakonom o fiskalizaciji, koji će se primenjivati od 1. januara 2022. godine, pružanje usluga na pijacama koje podrazumeva izdavanje u zakup objekata, tezgi i prodajnih prostora, i dalje će imati obavezu evidentiranja prometa preko elektronskog fiskalnog uređaja. Prema najnovijim predloženim izmenama zakona koje su ušle u skupštinsku proceduru, rok za prelazak na novi sistem produžen je do 30. aprila 2022. godine.\nTo prakatično znači da bi, novi model fikslizacije trebalo da bude u primeni od 1.maja 2022., a od 1. novembra ove godine do 30. aprila sledeće je takozvani prelazni period za fiskalne obaveznike koji će za to vreme, dok ne kupe nove, koristiti stare fiskalne kase.\nOd fiskalizacije su izuzeti registrovani vlasnici poljoprivrednih gazdinstava koji na pijacama prodaju svoje proizvode, dok prodavci voća i povrća koji su registrovani kao trgovačke radnje, imaju PIB i ne prodaju svoje proizvode nego, između ostalog, i južno voće, imaju obvezu da nabave fiskalnu kasu. Drugim rečima, svi preduzetnici koji posluju na pijacama imaće obavezu da evidentiraju promet preko fiskalnog uređaja.\nPo podacima Poslovnog udruženja “Pijace Srbije” na pijacama u celoj Srbiji posluje oko 10.000 preduzetnika. Oko tri hiljade preduzetnika već evidentira promet preko fisklanog uređaja, a nešto više od dve trećine će od 1. januara 2.022 imati obavezu da u potpunosti prilagodi poslovanje odredbama novog Zakona o fiskalizaciji.\nPrethodni tekstFruškogorski vinogradari zadovolji rodom svih sorti grožđa\nSledeći tekstPRODUKTNA BERZA: Slaba ponuda kukuruza novog roda, soja najtraženija


Ministarstvo pravde i AKS postigli dogovor oko izmena ZPP\nHronika Autor:Tanja Milovanović04. jun. 202115:02 > 15:05\nMinistarstvo pravde saopštilo je da su postigli sporazum sa Advokatskom komorom Srbije (AKS) i komorama u sastavu, a vezano za Nacrt zakona o izmenama i dopunama Zakona o parničnom postupku (ZPP).\nKako se navodi u saopštenju, u petak je održan prvi sastanak Ministarstva pravde sa delegacijom Advokatske komore Srbije, koju su činili predsednik AKS, predsednici advokatskih komora u sastava i koordinator Stručnog tima AKS, a povodom primedbi advokata na Nacrt zakona o izmenama i dopunama Zakona o parničnom postupku.\nProtest advokata i u Kragujevcu zbog dopune Zakona o parnici\nIz Ministarstva su istakli da je na sastanku postignuta saglasnost i da su prihvaćene primedbe AKS, pa će, shodno tome, biti preduzeti sledeći koraci:\n*brisanje odredbi prema kojima se podnesak za koji nije plaćena sudska taksa u roku dospelosti smatra povučenim;\n*odredbe budućeg Zakona o izmenama i dopunama Zakona o krivičnom postupku neće važiti retroaktivno;\n*odredbe o eSud-u za advokatsku profesiju postojaće samo kao mogućnost, a ne kao obaveza.\nDodaje se i da je postignuta saglasnost i oko sledećih stvari:\n– po okončanju utvrđene javne rasprave, Nacrt zakona o izmenama i dopunama Zakona o parničnom postupku neće ići u dalju proceduru;\n– Radna grupa za izradu predmetnog nacrta će biti dopunjena predstavnicima koje predloži AKS, tako da predstavnici advokature čine 50 odsto članova Radne grupe;\n– Radna grupa će u proširenom sastavu nastaviti javnu raspravu, razmotriti sve primedbe i sugestije iznete od strane AKS, kao i primedbe predloge i sugestije iznete od strane drugih učesnika u javnoj raspravi i u skladu sa tim primedbama revidirati Nacrt zakona o izmenama i dopunama Zakona o parničnom postupku.\nMinistarstvo pravde i Advokatska komora Srbije će na narednim sastancima redovno razmatrati realizaciju ovog sporazuma do postizanja konsenzusa o svim ključnim pitanjima, zaključuje se u saopštenju koje potpisuju ministarka pravde Maja Popović i predsednik AKS Viktor Gostiljac.\nAdvokatska komora SrbijeMinistarstvo pravdeZakon o parničnom postupku


Održivi razvoj - La France en Serbie\nAccueil > Aktuelnosti i mediji > Održivi razvoj\nSaopštenje Francuske agencije za razvoj AFD od 8.04.2021.\nU sredu, 3. februara, završen je evropski tvining projekat o uspostavljanju zakonodavnog i institucionalnog okvira u oblastima poljoprivrednih proizvoda sa zaštićenim oznakama geografskog porekla i organske poljoprivrede.\nDelegacija Francuske agencije za razvoj (AFD) posetila je Beograd u periodu od 26. do 29. januara, u okviru pripreme programa finansijske i tehničke podrške Srbiji u ispunjavanju obaveza u domenu borbe protiv klimatskih promena.\nFrancuska je mobilisana više nego ikad na jačanju klimatskog multilateralizma. 12. decembra 2020. biće održano nekoliko događaja kojima će se obeležiti peta godišnjica Pariskog sporazuma i naglasiti da svi moramo biti u potpunosti posvećeni borbi protiv globalnog zagrevanja.\nU znak obeležavanja pet godina od potpisivanja Pariskog sporazuma o klimi, ova regionalna konferencija omogućila je da se čuju stručnjaci i ostalih zainteresovani u Srbiji, Rumuniji i Hrvatskoj.\nOnlajn konferencija ambasadora Francuske i stalne koordinatorke UN u Srbiji, na temu klimatskih promena\nZa studente Fakulteta političkih nauka u Beogradu održana je onlajn konferencija na kojoj su učestvovali ambasador Francuske i stalna koordinatorka UN u Srbiji na temu klimatskih promena\nDigitalni novembar 2020. Pogledajte program Francuskog instituta\nEntre le 10 et le 30 de ce mois, Novembre Numérique vous propose toute une gamme d’événements, en ligne et en petit comité.\nPočetak Karavana za klimu 3.0 u Nišu\nDana 29. septembra počeo je u Nišu « Karavan za klimu 3.0 – Mali korak za čoveka, veliki za prirodu – biodiverzitet i klimatske promene u Srbiji » treći put zaredom u prisustvu partnera.\nAmbasador Francuske u Srbiji održao je predavanje o Pariskom sporazumu.


"Izvjesno 700 miliona eura od turizma" | onogošt.me\nKoordinator u direktoratu državnog budžeta, Branko Krvavac, za Novu M rekao je da očekuju da će ovaj prihod biti ostvaren zbog otvaranja granica za turiste regiona, istočne Evrope, država članica Evropske unije (EU), povoljne epidemiloške situacije i visokog stepena vakcinacije.\nOn je napomenuo da brojke koje bilježe u prethodnom periodu idu u prilog tome, posebno imajući u vidu da je u maju i početkom juna ostvareni broj dolazaka između 60 i 65 odsto 2019. godine.\nKrvavac je dodao da je otvaranje nove nacionalne kompanije jedan od pokretača turističke privrede i sveukupnog oporavka ekonomske aktivnosti.\nPredsjednik Crnogorskog turističkog udruženja, Žarko Radulović, rekao je da su\nhoteli preuzeli obavezu da u slučaju obolijevanja gost ima smještaj i ishranu besplatno.\n„Država se obavezala da će besplatno da ga liječi, ta dodatna sigurnost će uticati na odluku nekoga gdje da provede ljeto“, ocijenio je Radulović.\nOn smatra da do 65 odsto prihoda od turizma iz 2019. godine Crna Gora ipak ne može\n„Glavna sezona ne može da akumulira toliko novca, koliko je upisano u budžet, pa se bojim da nećemo dostići tih 65 odsto koliko nama treba da relativno sigurni uđemo u zimu“, kazao je Radulović.\nPrema njegovim riječima, u ovom trenutku je relativno dobra popunjenost, ali je daleko od onoga što treba da bude da bi došli do 65 odsto.\nRadulović je kazao da fali aviokompanija, koja je bila u kondiciji Montenegro Arlians sa destinacijama i vezama koje je avioprevoznik imao.\n„Tako da smo mi osuđeni na to da čekamo na nekog ko će imati ekonomsku računicu prema Crnoj Goro i da leti kada njima odgovara i koliko njima odgovara“, rekao je Radulović.


Vlada Srbije saglasila se na današnjoj sednici da predsednik Republike i predsednica Vlade upute Narodnoj skupštini zajednički predlog za ukidanje vanrednog stanja. Prethodno je vladi dostavljena inicijativa Ministarstva odbrane o ukidanju vanrednog stanja, uz elaborat u skladu sa Zakonom o odbrani, navodi se u saopštenju Vlade.\nU predlogu se, kako se navodi u saopštenju Vlade, navodi da je aktivnostima nadležnih zdravstvenih organizacija i državnih organa na teritoriji Srbije uspostavljen aktivan epidemiološki nadzor nad oboljenjem COVID-19.\n„Kao rezultat primene preventivnih mera došlo je do usporavanja epidemijskog toka i došlo je do pada intenziteta aktivnosti virusa. Imajući u vidu sve trenutne parametre, u predlogu koji je upućen Narodnoj skupštini navodi se da se COVID-19 više ne može smatrati oboljenjem od javno-zdravstvenog značaja koje predstavlja opasnost najvišeg stepena rizika, odnosno javnu opasnost koja ugrožava opstanak države i njenih građana“, navodi se u saopštenju.\nNarodna Skupština Srbije će se, kako se dodaje, izjasniti o predlogu Vlade Srbije na posebnoj sednici.\nukidanje mera vanredno stanje vlada srbije


3.8.2014, NIAR – Dan kada su pobijeni svi Romi u Aušvicu | Novinsko-informativna agencija Roma\n3.8.2014, NIAR – Dan kada su pobijeni svi Romi u Aušvicu\nSvet u bivšem nacističkom logoru Aušvic odaje danas poštu desetinama hiljada Roma i Sinti, žrtvama holokausta, na dan kada su nacisti pre 70 godina pobili 2.897 logoraša – sve preostale Rome u logoru koji su podigli na jugu okupirane Poljske.\nRomi i neromi okupili se na groblju pobijenih pre 70 godina\nU Krakovu se okupilo više od hiljadu mladih, među kojima su Romi iz 25 zemalja, koji će zajedno sa predstavnicima vlasti ispred Spomenika Romima i Sinti na prostoru nekadašnjeg nacističkog logora Aušvic-Birkenau odati poštu pokoljenju dedova koji su pobijeni ili stradali u neljudskim uslovima logoraškog života.\nObeležavanje godišnjice romskog holokausta počelo je u Poljskoj još 30. jula, dok je u susednim zemljama, recimo u Slovačkoj, pomen održan dan ranije, 1. avgusta, kako bi Romi mogli da stignu danas u Aušvic na centralnu komemoraciju.\nZa Dan sećanja na holokaust Roma odabran je 2. avgust, zato što su tada, 1944. godine nacisti u gasnim komorama likvidirali 2.897 poslednjih zatočenika takozvanog romskog logora. Kroz Aušvic, najveću nacističku fabriku smrti u okupiranoj Evropi, prošlo je 23.000 Roma a oslobođenje 27. januara 1945. godine nije dočekala 21.000 njih.\nPored Jevreja i Poljaka upravo Romi su bili najbrojnija nacionalna grupa u logoru, a deportovani su iz 14 evropskih zemalja u deo logora Birkenau, 32 barake, gde većina nije preživela boleštine, glad i iscrpljujući život, dok su ostale nacisti pobili u gasnim komorama.


Koronavirus u Srbiji i svetu, 1. jul | N1 Srbija\nZvanično još četiri osobe preminule, potvrđena nova 272 slučaja\nZvanično još četiri osobe preminule, potvrđena nova 272 slučaja 01.07.2020.\nTiodorović: Pravi pik u celoj Srbiji za pet, šest dana 01.07.2020.\nBajrović: Poseta Brnabić i Lončara najsramniji događaj u poslednjih 20 godina 01.07.2020.\nOd koronavirusa zvanično umrla ukupno 281 osoba u Srbiji\nDosad ukupno 14.836 potvrđenih slučajava\nNa respiratoru su 73 pacijenta\nEpidemiolog Tiodorović kaže da se pravi pik u Srbiji očekuje za pet, šest dana\nViše od 514 hiljada umrlih u svetu, zaraženo više od deset i po miliona\nOd juče u 15 sati u Srbiji su još četiri osobe preminule od koronavirusa, tako da je zvaničan broj umrlih porastao na 281. Dosad je zvanično potvrđeno 14.836 slučajeva zaraze koronavirusom. U odnosu na juče, čak 31 osoba više je na respiratoru. Epidemiolog Branislav Tiodorović kaže da se pravi pik u Srbiji očekuje verovatno za pet, šest dana. Nemačka i Slovenija još nisu otvorile granice za državljane Srbije. Ministarstvo spoljnih poslova BiH tvrdi da je Srbija odbila pomoć za Novi Pazar. Više od 514 hiljada umrlih u svetu.\nRezultati PCR testa na sajtu covid19 pre nego kod pacijenta\nDirektorka Građanskih inicijativa Maja Stojanović objavila je danas na svom Tviter nalogu da je svoje rezulate testiranja na koronavirus pronašla kada se slučajno ulogovala na odeljak na sajtu covid19.rs pod nazivom - Test samoprocene simptoma.\nU kovid bolnicu u Surdulici primljeno 30 pacijenata\nKostić je kazao da je u tu ustanovu primljeno 30 pacijenata sa lakšom i srednje teškom kliničkom slikom.\nĆorović: Srbija će ipak dozvoliti dolazak lekara iz BiH i Turske\nAktivistkinja za ljudska prava Aida Ćorović u sarajevskom Pressingu je rekla da je čula da je Vlada Srbije odbila pomoć iz Bosne i Hercegovine u vidu medicinskih timova za Novi Pazar, ali da su se predomislili i shvatili da to "ipak nije najpametnije", te da će lekari iz Sarajeva i Turske otići u Novi Pazar i da samo treba da završe privremene radne dozvole.\nU kovid ambulanti u Novom Pazaru dnevno 200 pacijenata\nU kovid ambulantu dnevno se javlja oko 200 pacijenata sa simptomima koronavirusa, a od tog broja pedesetak treba dnevno hospitalizovati, rekao je Ćorović.\nIpak stižu medicinski radnici iz BiH\nKako saznaje N1 u Sarajevu, Crveni krst BiH oformiće tim od dva lekara i pet medicinskih tehničara kojima će biti dozvoljen dolazak u Novi Pazar.\nSrbija se zahvalila i odbila pomoć BiH za Novi Pazar\nSezona u Grčkoj "piri - propalo"\nGrčka je među zemljama koja je otvorila granice za državljane Srbije, ali se u tu zemlju može vazdušnim putem ili drumskim saobraćajem preko Bugarske. Granični prelaz Evzoni, sa Severnom Makedonijom, koji je prethodne noći otvoren, a tokom dana ponovo zatvoren, neće biti u funkciji do daljeg, potvrđeno je u Ministarstvu spoljnih poslova. Takve najave ne raduju grčke turističke radnike, koji početak nove sezone opisuju sa - piši propalo.\nNisu sve evropske zemlje otvorene za građane Srbije\nDanas je EU otvorila granice za državljane 14 zemalja, među kojima je i Srbija. Nejasno je, međutim, da li se na teritoriju Unije može ući ili ne. Pošto mera nije obavezujuća, pojedine evropske zemlje još uvek nisu otvorene za građane Srbije.\nVruća dobrodošlica za predstavnike vlasti u Novom Pazaru\nDržavljanima Srbije dozvoljen je ulazak u Grčku preko vazdušnog ili drumskog saobraćaja, ali samo preko graničnog prelaza "Promahonas", objavila je ambasada Grčke u Beogradu.\nU Novi Pazar stigli medicinari iz drugih gradova\nU Novi Pazar su stigla 22 medicinska radnika iz Kragujevca i drugih delova Srbije, objavio je Tanjug.\nKon: Neobjavljivanje broja oporavljenih - srpski scenario\nEpidemiolog Predrag Kon pokazao je kovid medicinsku dokumentaciju za grad Beograd i istakao da se u svakom registratoru nalaze podaci o svakom pojedinačnom slučaju. On je objasnio da bi revizija broja zaraženih i preminulih podrazumevala da se svaki pojedinačni papir pregleda i ponovo unese u bazu. Kada je u pitanju neslaganje zvaničnih brojki i onoga što se nalazi u kovid bazi "Batuta", Kon je za N1 rekao da nema razloga ni u koga da sumnja, ali da su se svi podaci slivali sa jednog mesta, sa kog bi trebalo dobiti adekvatne i potpune odgovore.\nBrnabić: Uvođenje strožih mera u Beogradu bi bilo pogubno po ekonomiju\nGradonačelnik Šapca Nebojša Zelenović objavio je na svom Tviter profilu da je zdravstveno stanje u tom gradu dramatično i da nema dovoljno testova na koronavirus.\nZelenović je to napisao uz fotografiju koja je snimljena ispred šabačke kovid ambulante.\nVlada propisala mere zaštite za lokalne samouprave najpogođenije epidemijom\nŠvajcarska otvara granice za 13 zemalja, ali ne i za Srbiju\nŠvajcarska Savezna vlada saopštila je da će slediti preporuke Saveta EU i od 20. jula otvoriti granice za državljane 13 zemalja, ali se odluka ne odnosi na Srbiju koja ostaje u grupi "rizičnih zemalja".\nNiški novinari: KC Niš uskraćuje zvanične informacije o epidemiji\nZvanično još 17 zaraženih u Rasinskom okrugu\nZa dva dana u Rasinskom okrugu koronavirus potvrđen je kod još 17 pacijenata i do sada je na području tog okruga potvrđeno ukupno 459 slučajeva zaraze, pokazuju podaci nadležnih službi. Prema tim podacima, među 17 novozaraženih iz Kruševca je osmoro, iz Aleksandrovca šestoro, iz Trstenika dvoje, dok je jedan novi slučaj oboljevanja zabeležen u Brusu.\nSa područja tog Okruga od početka epidemije na analizu je poslat ukupno 5.401 uzorak, od bolesti se oporavilo 342 lica, a preminulo je 35.\nKoordinator Opšte bolnice u Novom Pazaru Mirsad Đerlek izjavio je da su u poslednja 24 sata umrle tri osobe zaražene koronavirusom, dok su trenutno na lečenju u toj zdravstvenoj ustanovi 104 pacijenta. On je na konferenciji za novinare kazao da su preminuli muškarac star 57 godina i dve žene (68 i 67 godina), a da su sve troje imali i druge hronične bolesti.\nUNICEF isporučio 10 respiratora KCS\nUNICEF je isporučio 10 respiratora Kliničkom centru Srbije, dok će tokom narednih dana uručiti po tri Kliničko bolničkom centru "Zvezdara" i Kliničkom centru Kragujevac, dok su po jedan respirator dobile Opšte bolnice u Čačku, Valjevu, Užicu, Novom Pazaru, Kruševcu i Subotici.\n"Virus se ne predaje, kao ni mi. UNICEF je još na početku krize reagovao i nabavio 50 respiratora za potrebe zdravstvenog sistema u Srbiji. Danas je Kliničkom centru uručeno 10 najmodernijih respiratora koji su namenjeni pacijentima svih uzrasta i zdravstvenog stanja i potpuno su kompatibilni sa našim zdravstvenim sistemom. Veliku zahvalnost dugujemo našim donatorima, predstavnicima poslovne zajednice koja se, uprkos brojnim izazovima sa kojima se i privreda suočava, odazvala našem apelu i pomogla da obezbedimo najkvalitetniju opremu. UNICEF poklanja pažnju svakom pojedincu i sva naša podrška usmerena je na očuvanje života u teškim okolnostima sa kojima se sada suočava cela planeta", izjavila je Vesna Savić Đukić, šefica sektora za saradnju sa privatnim sektorom UNICEF-a u Srbiji.\n"Želim da zahvalim UNICEF-u na jednoj izuzetno važnoj donaciji. Klinički centar Srbije dobio je 10 novih najsavremenijih respiratora DRAGER proizvodnje. Nama je to izuzetno važna i neophodna oprema i već imamo plan gde ćemo ih rasporediti u okviru Urgentnog centra. Po planu direktora Centra za anesteziologiju i reanimatologiju, pet respiratora ide u Šok B Urgentnog centra, dok će drugih pet biti raspoređeno intenističkoj grupaciji", rekao je profesor dr Milika Ašanin.\nU ime Centra za anesteziologiju i reanimaciju Kliničkog centra, direktor, prof. dr Nebojša Lađević je takođe zahvalio UNICEF-u na donaciji, i napomenuo da ovi respiratori mogu da vrše i neinvazivnu i invazivnu mehaničku ventilaciju i da će "svakako biti od pomoći u svakodnevnom radu".\nSastanak novosadskih trgovaca i ugostitelja sa Vučevićem, upućen apel građanima\nGradonačelnik Novog Sada Miloš Vučević sastao se sa predstavnicima Udruženja ugostitelja i tržnih centara sa kojima je razgovarao o situaciji sa koronavirusom, a cilj sastanka je bio da se predupredi situacija u kojoj bi se uvodile restriktivnije mere, saopšteno je iz gradske uprave Novog Sada.\nUpućen je zajednički apel građanima budu odgovorni prema sebi i drugima, kao i da se pridržavaju propisanih epidemioloških mera, što podrazumeva nošenje maski u svim zatvorenim prostorima i često pranje ruku.\nU Čačku preminuo 35-godišnji muškarac\nR.Đ. (35) umro je u Opštoj bolnici u Čačku od posledica koronavirusa, a pet lica je zaraženo tim virusom u poslednja 24 sata, rečeno je agenciji Beta u toj bolnici. On je drugi umrli od tog virusa u poslednja dva dana u Čačku. Juče je umro Čačanin F.S.(59).\nČetiri osobe preminule, 120 novozaraženih u Severnoj Makedoniji\nU Severnoj Makedoniji umrle su još četiri osobe sa koronavirusom i registrovano je 120 novih slučajeva te zaraze, objavilo je Ministarstvo zdravlja.\nOd 13 testiranih u Vranju, 11 pozitivno na koronu\nOd 13 uzoraka koji su iz Vranja poslati na testiranje, 11 je pozitvno na virus korona, rečeno je u vranjskom Zavodu za javno zdravlje.\nGradu Kragujevcu je u prethodna dva dana dostavljano po 100 briseva za koronavirus, što je manje od potreba, jer samo kovid ambulanti Doma zdravlja dnevno treba toliko briseva za uzorkovanje pacijenata, rečeno je agenciji Beta u Institutu za javno zdravlje.\nU poslednja 24 časa u Srbiji su još četiri osobe preminule od posledica koronavirusa, saopštilo je Ministarstvo zdravlja. Zvaničan broj preminulih je 281, navodi se na sajtu covid19.rs.\nOd poslednjeg preseka stanja u Srbiji, na koronavirus je testirano 8.626 osoba, a registrovane su 272 novoobolele osobe.\nZaraženo ukupno 65 korisnika i zaposlenih u ustanovama socijalne zaštite\nU ustanovama socijalne zaštite i Domovima za smeštaj odraslih i starih, zaključno sa sredom, potvrđeno je prisustvo koronavirusa kod 34 korisnika i 31 zaposlenog, saopštilo je Ministarstvo za rad, zapošljavanje, socijalna i boračka pitanja.\nNiška kovid ambulanta primi dnevno oko 300 pacijenata\nLekari niškog Doma zdravlja u kovid ambulanti u Duvaništu poslednjih dana pregledaju dnevno oko 300 pacijenata, a juče je bilo oko 350 pacijenata, rekao je agenciji Beta direktor niškog Doma zdravlja Milorad Jerkan.\nOn je podsetio da je to trenutno jedina kovid ambulanta u Nišu."To su uglavnom mlađi ljudi koji imaju između 30 i 50 godina.\nUglavnom su sa blažim simptomima i temperaturom do 38", rekao je Jerkan.Dodao je da lekari rade trijažu pacijenata i onima za koje procene da je to potrebno radi se rentgenski snimak pluća i serološki test.\n"Juče je je urađeno 68 rentgenskih snimanja, 68 seroloških testova po indikacijama i 32 na sopstveni zahtev. Četiri pacijenta smo poslali na Infektivnu kliniku jer su imali pozitivan nalaz na plućima", rekao je Jerkan.\nTajland ublažio preventivne mere zbog koronavirusa\nPonovo je dozvoljen i ulazak stranaca, ali samo ako imaju porodicu ili zaposlenje u Tajlandu ili su u toj zemlji studenti, stručnjaci, investitori i pozvane značajne osobe.Tajland je putničke letove iz inostranstva zabranio početkom aprila, navodi AP.\nMaksimalni dnevni broj stranaca je 200 i predviđeno je da dolaze u avionima kojim se iz inostarstva vraćaju državljani Tajlanda.\nUgostiteljima Kragujevca predloženo da sastave ekonomske mere za ublažavanje posledica epidemije\nGradonačelnik Kragujevca Radomir Nikolić predložio je ugostiteljima iz Kragujevca da sastave svoj predlog ekonomskih mera koje bi ublažile posledice koje trpe zbog mera prevencije širenja koronavirusa.\nPredstavnici ugostitelja i muzičara iz Kragujevca danas su se okupili ispred zgrade gradske uprave i tražili da svoje zahteve predstave gradonačelniku koji ih je potom primio.\nPrethodno je na adrese organa grada i države poslata peticija 100 ugostitelja koji traže da se ukine ograničenju rada ugostitelja od 07.00 do 20.00 časova i preispitaju "držanje distance" i ostale mere.\nU Beogradu 240 studenata zaraženo koronavirusom\nEpidemiolog Predrag Kon izjavio je da je do sada u Beogradu koronavirusom zaraženo 240 studenata.\nJoš 54 novobolelih u Hrvatskoj, jedna osoba preminula\nU Hrvatskoj su u poslednja 24 sata zabeležena 54 nova slučaja koronavirusa, a jedna osoba je preminula, saopštio je Nacionalni štab civilne zaštite.\nĐoković donirao pet miliona dinara Novom Pazaru\nSrpski teniser Novak Đoković donirao je pet miliona dolara pomoći Novom Pazaru, koji je trenutno jedno od najvećih žarišta koronavirusa u Srbiji.\nObavezna samoizolacija za državljane Srbije koji odu u Italiju\nDržavljani Srbije od srede mogu da ulaze u Italiju bez restrikcija, ali i dalje važi obaveza samoizolacije i medicinskog nadzora u trajanju od 14 dana po ulasku u tu zemlju, saopštila je Ambasada Italije u Beogradu.\nKupališta u Kragujevcu zatvorena do daljeg\nSportsko privredno društvo "Radnički" saopštilo je da su zbog vanredne situacije i novih mera sva kupališta u Kragujevcu zatvorena za kupače.\nIstiče se da je početak kupališne sezone na otvorenim bazenima i jezeru Šumarice odložen do daljeg, kao i da je zatvoreni bazen prestao sa radom.\n"Kapije određenog obalskog dela na Šumaričkom jezeru otvorene su svakog dana od 6:00 do 22:00, a prostor koji obuhvata i Avantura park, na raspolaganju je svim posetiocima uz striktno poštovanje propisanih mera zaštite", naveo je "Radnički".\nKreativni park za decu u Velikom parku takođe funkcioniše i otvoren je za posetioce uz mere predostrožnosti.\nKarantin od dve nedelje za putnike u Sloveniju\nSve osobe koje iz Srbije putuju u Sloveniju čeka dvonedeljni karantin, saopštila je slovenačka ambasada u Beogradu, navodeći da je Ljubljana o tome obavestila Evropsku komisiju, koja je ranije preporučila da se građanima Srbije, kao epidemiološki bezbedne države, uklone ograničenja za ulazak na teritoriju EU.\nZatvoren prelaz Evzoni\nNakon što su jutros počeli da prelaze putnički automobili i autobus sa turistima iz Srbije, prelaz Evzoni na granici Severne Makedonije i Grčke je oko 10.30 časova ponovo zatvoren.\nŠta građani Kragujevca kažu o vanrednoj situaciji\nVanredna situacija zbog pogoršane epidemiološkog stanja na snazi je u Kragujevcu. Građani se pridržavaju propisanih mera u zatvorenom prostoru, a posebno u autobusima. Izveštava Milan Nikić:\nBajrović: Poseta Brnabić i Lončara najsramniji događaj\nAmela Bajrović, novinarka radija "Sto plus", izjavila je u emisiji Studio N1 Live da je poseta premijerke Ane Brnabić i ministra zdravlja Novom Pazaru bio "najsramniji događaj kome je ona prisustvovala kao novinar u poslednjih 20 godina".\nJoš je nejasno u kojoj meri deca mogu da šire koronavirus, ali nova studija ukazuje na to da je moguće da ga prenose lako kao zaraženi odrasli, rekli su švajcarski istraživači.\nMinistar Đorđević u Novom Pazaru\nAustrija upozorava na putovanja u zemlje Zapadnog Balkana\nAustrija je objavila upozorenje za putovanja u zemlje Zapadnog Balkana koje nisu deo EU zbog širenja koronavirusa, saopštili su šef diplomatije Aleksander Šalenberg i njegovo ministarstvo.\nApel NVO i medija iz Novog Pazara\nGrupa Organizacija civilnog društva (OCD), medija i novinara u Novom Pazaru zatražili su od političara da prestanu sa međusobnim prebacivanjem krivice, a od Kriznog štaba zatražili su iznošenje svih bitnih informacija u vezi sa pandemijom, stanju u gradu, bolnici i medicinskoj opremi.\nTramp se sve više ljuti na Kinu\nU SAD je u poslednja 24 sata od koronavirusa umrlo 1.199 osoba, saopštio je Univerzitet Džons Hopkins.\nAmerički predsednik Donald Tramp izjavio je da se "sve više ljuti" na Kinu zbog pandemije koronavirusa, posebno u SAD.\nAgović: U Tutinu dramatično\nDženeta Agović, zaposlena u laboratoriji Doma zdravlja u Tutinu, gde se i leči od koronavirusa, rekla je u Novom danu da je situacija u toj ustanovi dramatična i da zaposleni, koji rade pod velikim opterećenjima "u ovom trenutku ne vide kraj" tom stanju.\nU KCV 80 pacijenata, sedam na respiratoru\nU Kliničkom centru Vojvodine trenutno se leči 80 pacijenata kod kojih je potvrđeno da su oboleli od koronavirusa.\nNi Slovenija nije otvorila granice za državljane Srbije\nKako N1 nezvanično saznaje, ni Slovenija još uvek nije usvojila preporuke za otvaranje granica za državljane Srbije.\nRadojičić: Beograđani poštuju mere\nBeograđani su u utorak u znatno većoj meri nosili maske u gradskom prevozu i zatvorenim prostorima, što znači da je komunikacija sa građanima o značaju ove mere dala rezultate, izjavio je gradonačelnik Beograda Zoran Radojičić.\nMihajlović: Nema zaraženih na gradilištima\nMinistarka građevinarstva, saobraćaja i infrastrukture Zorana Mihajlović izjavila je da sva gradilišta u Srbiji rade i da nijedno nije zatvoreno za vreme epidemije koronavirusa.\nKako se navodi u saopštenju Ministarstva, Mihajlović je za televiziju Hepi rekla da u Srbiji sada ima 59.000 gradilišta i da je na njima angažovano 5.7000 ljudi.\n"Za sada nema zaraženih među radnicima, moramo da naučimo sa živimo sa koronom, jer život ne sme da stane", poručila je Mihajlović.\nVlajić: Okretanje leđa zvaničnicima ozbiljan znak\nJovanović: Odložiti letnji red vožnje gradskog prevoza\nŠef odborničke grupe Saveza za Srbiju u Skupštini Beograda Nikola Jovanović pozvao je gradsku vlast i Gradsko saobraćajno preduzeće Beograd da zbog epidemije koronavirusa odlože letnji red vožnje javnog prevoza do smirivanja epidemiološke situacije.\nProtest ugostitelja iz Kragujevca\nUgostitelji iz Kragujevca tražili su da se preispita odluka o preventivnim merama koja se odnosi na rad ugostiteljskih objekata.\nBroj zaraženih u Kraljevu stalno raste\nDirektor Zavoda za javno zdravlje Kraljevo Aleksandar Macan izjavio je da broj novoobolelih u Kraljevu stalno raste i da je od 17. juna registrovano 60 novoobolelih.\nOn je za RTS istakao da je u protekla dva dana evidentirano 14 i 16 novoregistrovanih i da su dve žene preminule.\nU Šumadijskom okrugu 29 novozaraženih\nU Šumadijskom okrugu je do ponoći, nakon testiranja 92 uzorka, potvrdjena zaraza virusom korona kod 29 osoba, od čega je njih 23 u Kragujevcu, saopštio je Institut za javno zdravlje u Kragujevcu.\nLončar: Bolnica u Novom Pazaru ima najviše opreme\nMinistar zdravlja Zlatibor Lončar izjavio je da se oko 15 sati očekuje dolazak devet lekara i pet medicinskih sestara i tehničara iz Kragujevca u Novi Pazar.\nEpidemiolog Branislav Tiodorović rekao je da se pravi pik u Srbiji i Nišu očekuje verovatno za pet, šest dana. Situacija u Vranju je, navodi nepovoljna, ali pod kontrolom. Virus je tu, nema nikakvog argumenta da on slabi svoje dejstvo, dodao je.\nFauči: SAD idu u pogrešnom smeru\nRekordan broj zaraženih u jednom danu u SAD\nSAD su u utorak zabeležile oko 47.000 novih slučajeva zaraze koronavirusom, što je najveći dnevni porast novih slučajeva od početka pandemije, objavila je novinska agencija Rojters.\nNe vidim kome je u interesu i zasto bi lagao o zarazi??? Nesposobnost i nemogucnost razumem, ali...??? Sta i ko dobije sa podatkom da je 200 ili 2000 obolelih??\n@Rekose “stručnjaci”... a tebi kao nije jasno da vlast krije prave podatke ko zmija noge jel bi ukazali na nepobitnu cinjenicu da je buknulo posle izbora\nRaste broj zaraženih a raste i cena goriva.\nĐorđević: U Srbiji država posvećuje pažnju socijalnoj sigurnosti\nU ustanovama socijalne zaštite i domovima za stare zaraženo sedam korisnika\nFrancuski stipendista priveden u Kragujevcu jer se zatekao blizu mesta protesta


Generalno se na javi eksplozija odnosi na neku realnu opasnost koja može da bude katastrofalnih posledica, ali se često i za neku osobu kaže da su joj „eksplozivne misli ili osećanja“, pa je to pak dalje neko ko je impulsivan, ko je naprasit ili je nestrpljiv.\nŠta znači sanjati eksploziju – eksplozija kao predominirajući motiv u snovima\nSnovi u kojima je eksplozija dominantan simbol, nisu toliko učestali, ali imaju zaista raznovrsnu i veoma zanimljivu simboliku, koja je najčešće podeljena na pozitivnu ili negativnu, međutim nisu i „jasne i striktne granice“ u tumačenjima ovih snova, koji prevashodno zavise od neke konkretne situacije i konotacije, kako se eksplozija i sanja i doživljava, kao ono što snovima „preovladava“.\nU nastavku teksta će biti navedeni oni najupečatljiviji i najzanimljiviji snovi o eksploziji, te data i analiza i tumačenja, a po sanjaricama i sanovnicima, od najranijih perioda pa sve do danas.\nSanjati da čujete neku eksploziju u daljini ali ne znate odakle ona potiče i šta joj je uzrok\nNe smete da se suočite sa nekim osobama ili greškama iz svoje prošlosti, ali je vaš strah zaista i iracionalan, i po vas je mnogo bolje da sve na vreme prenebregnete, i da postanete osoba koja je dostojna poštovanja i divljenja, jer jedna pogreška „ne definiše čoveka kao lošeg“.\nSanjati da vidite eksploziju i da ste se veoma uplašili jer sumnjate da ima i povređenih\nIzazvali ste neke razmirice i konflikte među osobama sa kojima radite, ali se sada pravite nevešti i pokušavate da se iz svega „izvučete čistog obraza“, iako ste i vi za sve jednako odgovorni, a i to što ste sve prvi obelodanili i priznali, ne čini vas ništa manje krivim i/ili odgovornim.\nSanjati da ste vi povređeni u nekoj eksploziji i da pokušavate da pozovete nekog u pomoć\nNa žalost ste ostali bez prijatelja i bez podrške kada vam je najteže, jer ste bili vrlo bahati i oholi, i svakoga ste kinjili i omalovažavali, jer ste smatrali da vas niko nije bio dovoljno „dostojan“, pa sada snosite sve posledice, i to kada pokušavate da se sami bezuspešno spasite svega lošeg.\nSanjati da je neka vama draga i bliska osoba povređena u eksploziji i vi joj pomažete\nPlemenita ste i vrlo humana osoba, i bićete iznenađeni kada vama drugi ne budu hteli da se nađu u neprilikama, iako nikada ništa za uzvrat niste ni tražili, ali ste i smatrali da je pomagati sasvim ljudski, i u tome ste opet pokazali koliko ste naivni i koliko ne umete da procenite ljude, i njihov karakter.\nSanjati da ste vi poginuli u eksploziji ali niko ne može da identifikuje vaše telo ili „ostatke“\nPretvarate se da ste neko ko niste, i to radite toliko vešto, da ste i sami počeli da „verujete u svoje sopstvene laži“, i vaš je život postao jedna prava „maskarada“, a gde ste se počeli osećati dobro i stekli ste poverenje i ljubav drugih, ali zaboravili ono baš najvažnije – da je sve laž, i da ćete bez svega da ostanete kada se ona razotkrije kad-tad.\nSanjati da je neko koga poznajete poginuo u eksploziji ali da vam se čini da to nije ta osoba\nNeko pokušava da vam „predstavi stvari onakvim kakve nisu“, te i da vas sasvim očito prevari i izmanipuliše, ali nije svestan koliko ste vi pronicljiva osoba, i koliko lako shvatite kada je neko toliko drzak i bezobziran da vas „laže u oči“, pa ćete da se sasvim revanširate na jedan vešt ali i po malo okrutan način.\nSanjati da ste vi namerno podmetnuli eksploziju i da želite da na taj način nekoga uništite\nImaćete neke skore velike promene koje neće da budu po vas ni najmanje dobre, ali iako znate šta vas „čeka“, vi ne brinete jer ste sigurni da ste poštena i čestita osoba, te i da ništa loše niti i vama, niti onima koji su vam najbliži, ne može da se dogodi, jer niste ničim to ni zaslužili.\nSanjati da su vama u kući podmetnuli eksploziju i da ste vi sve izgubili i nemate sklonište\nOstaćete vi zbog svoje pohlepe i gramzivosti, bez svega onoga što ste stekli ili radom i vrednim trudom, ali nećete mnogo da se nervirate, jer ste smislili način da sve „povratite“, samo što ćete na žalost da se prevarite, i da poverujete onima koji su loši i koji će da vam samo donesu nevolje.\nSanjati da vam je eksplozija uništila sluh i/ili vid i da ste zavisni od pomoći drugih ljudi\nIako stalno tražite da vam neko pomogne da odlučite na najbolji i najispravniji način, na iskrene savete „ste sasvim slepi i gluvi“, ali ćete da poslušate one osobe koje su veliki laskavci i lažljivci, i sve loše što vam se u narednom periodu bude dogodilo, na svakom životnom aspektu, sami ste vi i zaslužili, svojom zaslepljenošću i velikom glupošću, koje ste pokazali kada nije trebalo.\nSanjati da ste u eksploziji koju ste preživeli ostali invalid i da ste vrlo ogorčeni i nesrećni\nPred vama su neke velike nesreće i gubici, pre svega na privatnom životnom polju, te ćete da se pokajete jer niste na vreme razmišljali o posledicama svojih postupaka, već ste se „opametili“ tek kada je postalo previše kasno, a kako to već i u životu obično i biva.\nSanjati da ste optužili nekoga da je podmetnuo eksploziju iako ste to zapravo vi uradili\nLažete i stalno „podmećete drugima nogu“, kako biste samo sebe nekako uspeli da spasite, a kada se nađete u nevoljama, i uopšte vas ni ne zanima ko vam je tada prijatelj ili neprijatelj, i važno je samo da se vaše malverzacije i mahinacije ne razotkriju, te i da „vi spasite svoju kožu“.\nSanjati da pokušavate da spasete ljude koji su zarobljeni u ruševinama posle eksplozije\nNe možete da svima „učinite po volji“, i preterano ste se posvetili tome da svako bude srećan i zasovoljan, i sebe ste zapostavili, i ne vidite koliko ste se emotivno i intelektualno „zapustili“, i koliko vam je potrebna i pažnja i ljubav, a koju vi toliko nesebično poklanjate svima drugima.\nSanjati da identifikujete tela mrtvih koji su stradali u eksploziji i vidite lica svoje porodice\nU stanju ste sve da učinite za osobe koje volite, i nikako vam nije jasno, to zašto vas je partner i prevario i napustio, kada ste za njega uvek imali i razumevanja i pažnje, i bili ste sasvim oduvek i nesebični, pa ste i dali sve od sebe da vaša veza uspe i da „potraje zauvek“.\nSanjati da vidite dosta mrtvih osoba koje su poginule u eksploziji ali ne prepoznajete nikog\nSrećni ste jer ste uspeli da se spasite neke velike sramote i nekih vesti koje su se odnosile na vašu lošu procenu i postupke koje ste morali da zaboravite, i za sve treba da budete baš vrlo i zahvalni svojim prijateljima, koji su umesto vas preuzeli krivicu, te i tako vam opet i dokazali koliko im vi zaista i u životu značite.\nSanjati da bežite od neke velike eksplozije koja se „približava i koja se širi“ prema vama\nSami ste sebi naneli najveću štetu, i nemate prava da bežite, već da se suočite sa onim što ste pak uradili, jer su vaše laži povredile mnoge druge osobe, a da vi toga niste ili ne želite da budete i baš ni svesni.\nSanjati da ste videli eksploziju automobila u koji je trebalo da uđete i srećni ste što ste živi\nVas je vaša prevelika sumnjičavost doslovno spasila nekih velikih neprilika, i zahvalni ste sebi što ste iskustvom stekli način da na vreme procenite ko vam ne želi dobro i kome ste „trn u oku“.


Новогодишњи и божићни пријем у Генералштабу Војске Србије | Пиротски управни округ\nPočetna / Vesti / Novogodišnji i božićni prijem u Generalštabu Vojske Srbije\nDragana Tončić - načelnik - Pirotski upravni okrug - Dragana Tončić - načelnik - Pirotski upravni okrug -\nPrijem ministra odbrane Aleksandra Vulina i načelnika Generalštaba Vojske Srbije generala Ljubiše Dikovića, povodom novogodišnjih i božićnih praznika, održan je 11. januara 2018. u Domu Garde na Topčideru.\nTom prilikom, domaćin svečanosti izaslanik predsednika Republike Srbije i ministar odbrane čestitao je prisutnima novogodišnje i božićne praznike i poželeo godinu koja će biti vredna ponavljanja. Godina iza nas je bila godina u kojoj je Vojska Srbije pokazala svoju snagu, organizovanost i vrlinu. Vojska Srbije je bila tu, čuvala je naš mir, naš način života i našu sigurnost i stabilnost, i kada je bilo najteže u trenucima migrantske krize i kada je trebalo braniti zemlju od elementarnih nepogoda – Vojska Srbije je bila tu. Vojska Srbije kao čuvar naše tradicije, kao čuvar najviših vrednosti, kao čuvar slobode. Vojska Srbije postoji zbog čuvanja slobode, zbog prava našeg naroda da postoji, da govori svojim jezikom, da piše svojim pismom, da misli svojom glavom. Snažna i hrabra vojska, opremljena i obučena, baš ovakva kakva Vojska Srbije i jeste i kakva će tek da bude, jeste garant mira, slobode, nezavisnosti i našeg prava da sami odlučujemo ko su nam prijatelji, a neprijatelji nas ionako sami prepoznaju i pronađu i bez naše želje i volje, rekao je ministar odbrane.\nSvečanosti su prisustvovali visoki državni predstavnici, predstavnici verskih zajednica, načelnici upravnih okruga, predstavnici lokalnih samouprava, vojni i diplomatski predstavnici, pripadnici Ministarstva odbrane i Vojske Srbije i brojne ličnosti iz javnog života.\nPoštovani građani Pirotskog upravnog okruga, za svo vreme trajanja vanrednog…\nPOŠTOVANI GRAĐANI PIROTSKOG OKRUGA OBAVEŠTAVAMO VAS DA SE OBUSTAVLjA RAD…\nDana 18.03.2020. godine održana je vanredna sednica Okružnog štaba za vanredne…\nNačelnica Pirotskog upravnog okruga održala je konferenciju za novinare po…\nObeležavanje 77. godišnjice stradanja pirotskih Jevreja počelo je pomenom i…


RTS :: Dodik: Srpska nije Karadžićev projekat\nRegion Dodik: Srpska nije Karadžićev projekat\nsreda, 20. feb 2019, 18:41 -> 19:48\nPredsedavajući Predsedništva BiH Milorad Dodik izjavio je da je Republika Srpska izraz slobode i volje srpskog naroda i da svi, pa i lider SDA Bakir Izetbegović, mora da uvažava srpski narod i Republiku Srpsku.\n"Republika Srpska nije Karadžićev projekat, kako to on (Izetbegović) kaže, nego izraz slobode i volje srpskog naroda ovde", rekao je Dodik novinarima u Istočnom Sarajevu, prenosi Srna.\nIstakao je da mnogi nisu znali za (prvog predsednika RS Radovana) Karadžića, niti su pripadali njegovoj političkoj partiji (SDS), ali su stali na čelo odbrane srpskog naroda širom Republike Srpske.\n"Zato je zlonamerno i cinično na taj način zvati Republiku Srpsku bilo čijim projektom", rekao je Dodik i dodao da Izetbegović mora da uvažava Srbe i Republiku Srpsku ukoliko želi da Srbi uvažavaju njega i njegov narod.\nRekao je i da bez obzira na to šta govorili bošnjački političari i visoki predstavnici, Republika Srpska postoji kao politička i teritorijalna struktura iza koje su volja naroda i demokratski izabrana vlast.\n"To je naša stvar. Ne mogu oni da utiču na to", rekao je Dodik i dodao da su mnogi argumenti na strani Republike Srpske ako se želi na taj način raspravljati.\n"Izetbegović pokušava da zadrži Savez za promene na vlasti"\nDodik je rekao da Izetbegović pokušava da se na nivou BiH u vlasti zadrži Savez za promene kako bi se provukla još neka pitanja koja su važna za Bošnjake i kao jedan od primera naveo da su od izbora u institucijama BiH SDA, SDS i PDP zaposlili više od 400 ljudi za koje nova vlast treba da preuzme odgovornost.\n"Ovo što je rekao Izetbegović najmanje doprinosi stabilizaciji BiH i lekcije tipa 'mi smo ti koji govorimo šta treba' ne mogu proći", rekao je Dodik.\nDodik smatra da bi bilo pametno da se odmah posle izbora pokazala sposobnost da se formira vlast, što je Republika Srpska i učinila, ali bošnjački politički lideri nisu spremni da prihvate hrvatsku i srpsku nacionalnu i narodnu reprezentaciju, jer žele da neka pitanja izdignu na nivo koji ne zaslužuju.\n"Sada govore o tome kako pre formiranja vlasti treba usvojiti akcioni plan za članstvo u NATO. Evo ja ću ponovo reći, a rekao sam i danas na svim sastancima, da MAP, što se nas tiče, nije na dnevnom redu i neće biti usvojen", istakao je Dodik i istakao da je to rekao i novom američkom ambasadoru Eriku Nelsonu, koji je izjavio da je njegova uloga da ojača put BiH ka EU i NATO.\n"Ja sam mu jasno, pred svim novinarima, odgovorio da evropski put nije sporan, a NATO jeste jer nema konsenzusa", rekao je Dodik i poručio da predstavnici Republike Srpske neće biti "slomljeni" u tom pogledu.\n(sreda, 20. feb 2019, 23:17) - anonymous [neregistrovani]\nSvaka cast gospodine Dodik,\nbraniti svoju grudu u okolnostima u kojima se nalazimo, je hrabro, a vi to cinite ovazenim izjavama i koracima. Sve nase cestitke i nastavite tim putem, ocuvajte RS za navek.\n(sreda, 20. feb 2019, 20:19) - anonymous [neregistrovani]\nBakir postaje nervozan prvo sto vise nema nikakvu funkciju u politickom zivotu BiH nego samo stranacku pa svakodnevno provocira Srbe nekim nesuvislim zahtjevima kako bi ostao u zizi politickih zbivanja. A drugo, postaje nervozan jer uvidja da mu SAD i EU polako okrecu ledja i da od unitrane islamske BiH nece biti nista. Milorad ga stalno opominje da se dovede u red i da ne pravi probleme u BiH, da ne siri mrznju prema Srbima i Republici Srpskoj, ali dzaba, on i dalje slijedi put i ideju svoga oca.


SLS počela predizbornu kampanju\nSamostalna liberalna stranka (SLS) i ove godine na izbore izlazi jedinstvena i zato očekuje i ovoga puta najveću podršku glasača“, izjavili su predstavnici ove partije na početku izborne kampanje.\nSLS, po rečima njenih predstavnika, želi da pređe „granicu“ od deset zagarantovanih mesta koja u Parlamentu Kosova pripadaju srpskoj zajednici i da u Vladi dobije bar jedno ministarstvo više. Gradonačelnik Gračanice Bojan Stojanović pozvao je birače da i ovoga puta glasaju za SLS jer, kako je na konferenciji za štampu u Gračanici rekao, to je partija koja „drži reč“ i ima snage da ostvari sigurnu budućnost za sve. On kaže da na Kosovu ostaje još puno toga da se reši, pre svega popis stanovništva, ali, kako je rekao, samo SLS zna put. „Što veći broj glasova na izborima dovodi do jačeg glasa Srba u Vladi. Ovo mora da bude novi proces za stvarnje srpskog političkog bića a SLS je otvorena za sve i svako može da nam da svoje ideje i predloge i postane naš član. Pozivamo sve da vode proaktivne kampanje i pokažu rezultate svog rada“, rekao je Stojanović. Predsednik stranke, Slobodan Petrović, je kazao da će stranka imati pozitivnu kampanju koja će se fokusirati na rezultate koje je SLS postigla u prethodne četiri godine, uključujući i uspeh tri decentralizovane opštine kojima rukovode predstavnici ove stranke. Prvi i osnovni zadatak SLS-a bio je i ostaće, po rečima Petrovića, ostanak i povratak srpske zajednice na Kosovu. Ministar u ostavci za zajednice i povratak u Vladi Kosova i član predsedništva SLS-a Saša Rašić, izjavio je da bi direktna saradnja sa Beogradom pospešila povratak raseljenih na Kosovo. SLS na listi ima 31-og kandidata a nosilac liste je Slobodan Petrović.


Pokolj u dve džamije, 49 MRTVIH (VIDEO- UZNEMIRUJUĆI SADRŽAJ) - Televizija K3\nPokolj u dve džamije, 49 MRTVIH (VIDEO- UZNEMIRUJUĆI SADRŽAJ)\nBroj žrtava napada na džamije u gradu Krajstčerču na Novom Zelandu povećan je na 49, rekao je šef policije Majk Buš, dodajući da se jedan muškarac tereti za ubistvo.\nPolicija je saopštila da su četiri osobe uhapšene, međutim sumnja se da ima više napadača. Jedan od napadača je, navodno, pokoplj u džamiji prenosio uživo na svom Fejsbuk profilu!\nRadio “New Zealand” je objavio da je bolnici u Kristčurču rečeno da može očekivati 50 žrtava. Policija je za sada uhapsila četiri osobe.\nTačan broj napadača još je uvek nepoznat. Policija još uvek smatra da je incident “u toku”, prenosi Dnevnik.hr.\nAustralijski premijer Skot Morison potvrdio je da je jedan od uhapšenih državljanin Australije.\n– Napadač je upao u džamiju Masdžid Al Nor desetak minuta po početku molitve i otvorio vatru. Ispalio je desetine, ako ne i stotine metaka. On je belac, plave kose, niskog rasta, nosio je šlem i pancir – rekao je očevidac Ahmad al-Mahmud.\nPolicija je potvrdila da je u nekoliko automobila pronašla ručno izrađene bombe. Jedan od napadača je identifikovan kao Brenton Tarant, a mediji prenose da je on na svom Fejsbuk profilu uživo prenosio napad, za koji je sam istakao da je terorističke prirode!


Institut za globalne promene bivšeg britanskog premijera Tonija Blera nedavno je raspisao konkurs za dva viša savetnika Vlade Srbije.\nMeđutim konkurs je ubrzo uklonjen sa sajta, iako je u njemu pisalo da ističe 21. decembra. Kako su u ovom Institutu rekli za “Insajder”, našli su kandidate i istakli da navedena dva radna mesta ne finansira Vlada Srbije. “Ponude za posao su sklonjene (sa sajta) jer smo identifikovali kandidate. Ove pozicije su povezane s projektom Instituta u Srbiji koji služi kao podrška jačanju javnih službi. One čine deo šireg, neprofitnog rada Instituta koji služi kao podrška vladama širom sveta i nije koštala Vladu Srbije”, rekao je za “Insajder” portparol Instituta Benedikt Mejkon-Kuni. Prethodno, na pitanje “Insajdera” da li je Vlada sklopila ugovor o savetovanju s Blerovim institutom i koliko je vredan, premijerka Ana Brnabić odgovorila je da se za to ne izdvaja ni dinar iz budžeta. Na dodatno pitanje ko ga onda plaća da savetuje srpsku vladu, premijerka nije odgovorila. Kazala je da je angažovanje Blerovog instituta u formi “deliviri junita” počelo u vreme tadašnjeg premijera Aleksandra Vučića, a da je ona samo nastavila tu praksu.\nInače, pre nekoliko dana na zvaničnom sajtu Instituta za globalne promene objavljen je konkurs za dva savetnička radna mesta na “lokaciji Beograd”. U oglasu je bilo navedeno da Blerov institut traži višeg savetnika koji ima “značajno iskustvo u reformi javnog sektora, a koji je radio na razvoju ekonomskih politika”. On bi trebalo da bude zadužen za “rešavanje ključnih problema visoko prioritetnih projekata Vlade i davanje podrške i doprinosa projektnom menadžmentu, spoljno-političkim brifinzima i strateškim komunikacijama”. Blerov institut je za radno mesto u Beogradu tražio i višeg savetnika za komunikacije čiji će posao biti da pruža “strateške savete za komunikaciju” i daje “podršku visokim državnim zvaničnicima u odnosima s javnošću”. I ovde se kandidatima kao uslov postavlja iskustvo u reformi javnog sektora i prethodni rad na razvoju ekonomskih politika.\nPosetimo, krajem septembra predsednik Narodne stranke Vuk Jeremić izjavio je da su u toku najintenzivniji zakulisni pregovori o razgraničenju na Kosovu, i da u ime predsednika Srbije sa najvišim međunarodnim zvaničnicima razgovara Bler. Istakao je da mu je to reklo više sagovornika, među kojima su pojedini iz Evrope, a koji znaju da se Toni Bler sastao s nemačkom kancelarkom Angelom Merkel i “pokušao da omekša njen stav o razgraničenju”. Predsednik Srbije Aleksandar Vučić demantovao je te navode. “On (Bler) ne pregovara ni o čemu, ja pregovoram, i to je odluka oba dela izvršne vlasti i Vlade (Srbije) i moja, da to prihvatim kao teret i obavezu. Moje ime nije ni Toni, niti bilo kako, već Aleksandar”, rekao je Vučić. Prvi put zvanično Bler i Vučić sastali su se u Beogradu u junu 2014, u vreme kada je Vučić bio predsednik Vlade Srbije. „Premijer Vučić predstavio je političke i ekonomske reforme koje srpska vlada planira da sprovede u narednom periodu i zatražio od gospodina Blera da svojim vezama i ugledom pomogne Srbiji na putu ka EU“, navedeno je u saopštenju sa sastanka.\nLavrov: Krećemo se ka cenzuri“Fridom Haus”: Kupovina dve TV ojačaće uticaj SNS


Predsjednik Srbije Aleksandar Vučić izjavio je danas poslije sjednice Vijeća za nacionalnu sigurnost da će Srbija nastaviti da insistira na očuvanju mira, pune stabilnosti i sigurnosti i pune sigurnosti za srpsko stanovništvo na Kosovu i da traže povlačenje svih trupa sa sjevera Kosova.\nKako je rekao, na sjednici je donijet zaključak da se smatraju neprimjerenim izjave u kojima se Beograd i Priština izjednačavaju i da je Srbija spremna za nastavak dijaloga u Briselu, ali da neće prihvatiti rešenja “nametnuta jednostranim kriminalnim akcijama”.\nVučić je novinarima rekao da je u ponedjeljak i jutros razgovarao sa ambasadorima Kvinte i dobio prijedlog Evropske unije kako bi trebalo da izgleda kompromisno rješenje i da je odbio to rješenje, jer nije kompromisno, već rješenje koje bi unižavalo Republiku Srbiju.\nKako je pojasnio, to rješenje podrazumijevalo bi da “Albanci odustanu od 70 posto onoga što su namjeravali da rade na administrativnom prijelazu, ali bi uveli 20 do 30 posto mjera”.\nVučić je istakao da Beograd traži povlačenje svih trupa sa sjevera Kosova, pa da onda “idu u Brisel”, kao i da traži hitan odgovor Evropske unije da li postoji Briselski sporazum ili ne, kao i kada će biti formirana Zajednica srpskih općina koja je prema njegovim riječima suština sporazuma.\n– Njihovu šutnju shvatit ćemo kao da sporazum ne postoji – naglasio je Vučić.\nDodao je da bi se Specijalne jedinice kosovske policije (ROSU) povukle čim bi Srbija prihvatila rješenje EU-a i Kvinte, ali da je on u ime Srbije to odbio, jer traži povlačenje jedinica bez uvjeta i poručio da nema pristanka Srbije na nasilničku politiku.\nVučić je rekao da Srbija poziva EU, Veliku Britaniju i Sjedinjene Američke Države da utječu na Prištinu da ukine protivpravnu presudu Ivanu Todosijeviću, te dodao da su u sudskom vijeću u postupku protiv njega morala biti dvojica Srba i jedan Albanac, a da takvo vijeće nije bilo ni ponuđeno.\n– Ili će ukinuti presudu ili smo dobro razumjeli da Priština ima podršku za iseljavanje Srba – rekao je Vučić.\nNaglasio je i da Beograd zahtijeva da hitno budu izdate licence za snabdijevanje i distribuciju električne energije za dvije srpske kompanije. Vučić je pitao i koja je odgovornost Srbije za jučerašnji upad ROSU na sjever Kosova i poručio da Srbija ništa nije uradila.\nNa pitanje kako će se kriza riješiti, Vučić je rekao da će se riješiti nekako, ali bez ponižavajućeg pristanka Srbije, a da će Beograd gledati da očuva mir.\nUpitan o izjavi hrvatskog predsjednika Zorana Milanovića da je on ratni huškač, Vučić je rekao da je Milanović veliki prijatelj Srbije i da je silno želi u EU-u, ali da mu samo Vučić smeta i da će i to uskoro da bude riješeno, ali i da će Srbija uskoro stići Hrvatsku po ekonomskim parametrima.


Kan: Specijalni status za London ukoliko ga dobije i S. Irska\nLondon treba da dobije specijalni status koji bi mu omogoćio da ostanu unutar jedinstvenog evropskog tržišta i carinske unije, ukoliko se to dozvoli i Severnoj Irskj, napisao je gradonačelnik Sadik Kan na Tviteru.\nBritanija se saglasila u ponedeljak u pregovorima o Bregzitu da zadrži Severnu Irsku u “regulatornoj usklađenosti” sa EU, kako bi se izbeglo stvaranje čvrste granice sa Republikom Irskom, saznaje Rojters u vladinim izvorima u Dablinu.\n“Građani Londona su glasali u ogromnoj većini za ostanak u EU i sličan sporazum bi zaštitio desetine hiljada radnih mesta”, istakao je Kan.\nU međuvremenu, čelnica Demokratske unionističke partije u Severnoj Irskoj, koja podržava manjinsku vladu Tereze Mej, Arlene Foster, izjavila je da ova regija mora napustiti EU pod istim uslovima kao i ostali delovi Velike Britanije, te da ne mogla da postoji “regulatorne razlike”.\n“Nećemo prihvatiti bilo koji oblik regulatornih razlika kojima bi se Severna Irska odvojila politički i ekonomski od ostatka Ujedinjenog Kraljevstva, čiji ekonomski i ustavni integritet ne bi smeo da se kompromituje na bilo koji način”, istakla je Fosterova.\nS druge strane, sporazum o “regulatornoj usklađenosti” Severne Irske sa EU, mogla bi se primeniti i na druge delove Ujedinjenog Kraljevstva, kazala je Nikola Stardžen, liderka proindependističke Škotske nacionalne partije.\n“Ako jedan deo Ujedinjenog Kraljevstva može da zadrži regulatornu usklađenost sa EU i praktično ostane deo jedinstvenog tržišta, onda svakako nema praktičnih razloga zašto drugi ne mogu”, napisala je Stardžen na Tviteru.\nNa referendumu prošle godine o Bregzitu, većina građana Škotske je glasala za ostanak u EU. Britanska vlada je za sada isključila bilo kakvu mogućnost davanja bilo kakvog specijalnog statusa Škotskoj koje bi odražavalo raspoloženje tamošnjih birača.\nPitanje granice između Severne i Republike Irske, jedno je od tri sporna pitanja između Britanije i EU u pregovorima o Bregzitu. Potreban je i sporazum o položaju evropskih državljana u Britaniji, kao i britanskih u EU, te cene koju London treba da plati. Dogovor o ovim pitanjima je uslov za drugu fazu razgovora o trgovinskim odnosima.


Unaprijedite planiranje poslovnih procesa uz Oracle EPM Planning – ASinfo Portal\nUnaprijedite planiranje poslovnih procesa\nuz Oracle EPM Planning\nKompanija Comtrade System Integration je primijenila Oracle EPM Planning and Budgeting Cloud Service u cilju razvoja metodologije planiranja kratkoročnih i dugoročnih poslovnih procesa svog enterprise-level klijenta – kompanije Klas (AS Holding). Primijenjeno rješenje obezbjeđuje viši nivo tačnosti i povezanosti periodičnih, tekućih i strateških predviđanja i planiranja različitih linija poslovanja.\nInovativni pristup Oraclea predstavlja veliki korak naprijed u oblasti Enterprise Performance Managementa i u konkurenciji velikih svjetskih vendora predvodi trku – prema Gartnerovom izvještaju koji se bavi analizom dostupnih softvera za finansijsko planiranje i izvještavanje, Oracle EPM Planning proglašen je najboljim rješenjem na tržištu!\n“Pored toga što smo uspjeli da neke, prije toga fragmentisane procese objedinimo, sada smo u situaciji da planiramo i projektujemo češće nego kvartalno, a u nekim slučajevima i polugodišnje i godišnje. Ovo rješenje nam omogućava da planiramo temeljnije, prije svega u pogledu finansija, ali i šire od samog planiranja finansija, s obzirom da nam dobar insight u to šta nam podaci komuniciraju omogućava da optimizujemo i druge resurse” – naveo je Semir Hrvić, Head of IT AS Holdinga.\nUmjesto zaključka, sažeto o značaju unapređenja planiranja, a tako i ukupnog poslovanja putem Oracle EPM Planninga govori nam Davud Bećirović, Key Account Manager CTSI: „Prirodna težnja svake kompanije jeste da temeljito upozna vlastitu organizaciju radi što boljeg upravljanja poslovnim procesima. Mogućnost kreiranja modela i planiranja funkcijama kao što su finansije, prodaja, ljudski resursi i ostalo, čini razliku na tržištu.”


NIS donira 33 hiljade litara pijaće vode Ivanjici i Blacu\nPetak, 03.07.2020. u 09:51\n„NIS već godinama pomaže lokalnim zajednicama u Srbiji i uvek smo spremni da pružimo podršku kada je to najpotrebnije. Čim smo čuli za probleme sa kojima se suočavaju Ivanjica i Blace, organizovali smo se i odlučili da pomognemo tako što ćemo donirati pijaću vodu koju proizvodi naša kompanija. Sigurni smo da ćemo na ovaj način doprineti da žitelji ove dve opštine lakše prevaziđu nevolju sa kojom su se suočili, a mi ćemo i dalje biti spremni da, u skladu sa svojim mogućnostima, pomognemo građanima Srbije”, izjavio je Kiril Tjurdenjev, generalni direktor NIS-a.\nU akciju doniranja vode za piće „Jazak” aktivno su uključeni i volonteri NIS-a u okviru „Kluba volontera”, čime se nastavljaju humanitarne akcije kompanije NIS i njenih zaposlenih, u cilju podrške onima kojima je pomoć najpotrebnija.\nKompanija NIS od 2009. godine pod sloganom „Budućnost na delu” organizuje i učestvuje u humanitarnim aktivnostima kojima se rešavaju akutni problemi građana, ali i generalno unapređuje život u lokalnim zajednicama u koje je do sad uloženo više od 3,8 milijardi dinara.\nnis, pomoć, ivanjica, Blace\nStare čizme i veš za norveške regrute


Bojana Jovetić - Nova kolekcija - Domino magazin\nBojana Jovetić – Nova kolekcija\nZa sezonu jesen-zima 2017/18\nU kolekciji Bojane Jovetić za jesen/zimu 2017/18 našle su se trendi boje ove sezone – dominiraju burgundi, plava, žuta i zelena. Crna i siva boja su, svakako, neziostavne u svakoj Bojaninoj kolekciji i, kao i ranije, s detaljima u vidu zlatnih metalnih dugmadi i metalnih zipova.\nMuški modeli nose odela iz najnovije kolekcije Martini Vesto by Boško, koju je prošle nedelje predstavio revijom na Belgrade Fashion Week-u.\nOno što sam pokušala da uradim u ovoj kolekciji je da napravim vanvremenske komade, svedene i klasične, koje ćete moći da ponesete više sezona. Osamdesete godine su mi bile najveća inspiracija, otuda i naramenice koje sam ubacila kao novitet. Poruka svim ženama koje se pronalaze u mojim kreacijama je da budu zrele, žive i ženstvene“, izjavila je Bojana.\nPrethodni članak Moramo hitno da se selimo sa Zemlje\nSledeći članak Ovih 20 gradova ima najgori saobraćaj\n08/11/2017 / Ažurirano 08/11/2017\nbojana jovetićbojana jovetić 2018jesen 2017zima 2018


Obraćanje predsednika Republike Srbije Aleksandra Vučića | Predsednik Republike Srbije\n04.03.2020. - 12:17\nPredsednik Republike Srbije Aleksandar Vučić istakao je zadovoljstvo razgovorima u Vašingtonu i naglasio da vrata našoj politici u SAD više nisu zatvorena.\nPredsednik Vučić rekao je da je poseta SAD od izuzetnog značaja za interese Srbije i da veruje da će rezultati posete dati plodove u budućnosti, ma ko bio na vlasti u Srbiji u godinama pred nama.\n"Zahvalan sam ljudima iz Trampove administracije na korektnosti. Pokazali su poštovanje za Srbiju, što je za našu zemlju od izuzetnog značaja", rekao je predsednik.\nPredsednik Vučić istakao je da nije neko ko na snovima i mašti zasniva politiku, a pogotovo ne budućnost Srbije, ali da će vrata našoj politici u Vašingtonu u budućnosti makar biti odškrinuta, ako ne potpuno otvorena, a da svakako neće biti zatvorena.\n"Na otvoren način mogli smo da iznesemo našu politiku, sve naše stavove i ono što posebno cenim kod američkih domaćina je što su pokazali više nego dobru volju da nas saslušaju", rekao je predsednik.\nPredsednik Vučić obavestio je javnost da ne postoji nikakav veliki plan, niti dogovor o rešenju kosovskog pitanja i ponovio da je uslov za suštinske razgovore o tom pitanju prethodno ukidanje taksi.\nPredsednik je rekao da je ovih dana bilo puno neistitina i da želi građanima da kaže punu istinu o čemu se razgovara, koje su teme na stolu i šta je to što čini Srbija po tom pitanju.\n"Bilo je mnogo neistinitih vesti kako su postignuti neki veliki dogovori, kako postoji plan. O tome se razgovara, ali ništa od toga ne postoji", rekao je predsednik Vučić u obraćanju javnosti.\nŠto se tiče primedbi ljudi iz Prištine kako našim delovanjem za povlačenje priznanja šaljemo loš signal na njihovu "dobru volju", predsednik Vučić rekao je da je stotinu puta upozoravao da država mora da odgovori na zahteve Prištine za prijem u međunarodne organizacije pre završetka dijaloga.\n"Onog sekunda kada potpišete da nećete pre kraja dijaloga, a da li će on biti uspešno okončan ili ne, ne znamo, tražiti prijem u Interpol, Unesko druge međunarodne organizacije, spremni smo da ne idemo na dalje povlačenje priznanja", poručio je predsednik Vučić.\nPredsednik je rekao da, ako se pravi dogovor, to mora biti kompromis i da je sve ovo što je rekao govorio i pre tri godine, i pre godinu i po.\n"Ništa se u našoj politici nije promenilo", rekao je i ukazao da je za nas od ključnog značaja da sačuvamo mir i stabilnost i da danas imamo najpametniju, najodgovorniju politiku koja daje rezultate.\nOn je preneo da je u SAD razgovarao o onome što je i tema na regionalnim skupovima, što mnogi nazivaju "mini Šengenom", kao što je pitanje kako da ustanovimo avionsku i železničku liniju sa Prištinom.\n"Veoma je važno što železnička pruga treba da ide istom trasom kao i putni pravac, auto-put koji gradimo od Niša, preko Prokuplja, Kuršumlije, Merdara i Prištine. To je važna stvar za naš narod na KiM, na jugu i na centralnom Kosovu", rekao je predsednik Vučić.\nPredsednik Vučić u današnjem obraćanju javnosti rekao je i da će Srbija, ukoliko bude potrebe, umeti da zaštiti svoje granice i teritoriju od migranata i u tome će se voditi isključivo interesima nacionalne bezbednosti i sigurnosti.\nPredsednik je rekao da srpske službe preduzimaju mere, dobijaju sve važne informacije i da će donositi odluke u skladu sa situacijom.\n"Ako bude potrebe da zaštitimo i sačuvamo granice, to ćemo uraditi na efikasan način. Ponašaćemo se apsolutno i isključivo u interesu naše bezbednosti i sigurnosti", rekao je predsednik Vučić.\n"Mi ćemo gledati i kako reaguje EU. Uvek smo pokazivali solidarnost prema svima koji su izbegli iz ratnih područja i ne želimo ni prema kome da se odnosimo kao prema neljudima, ali ćemo umeti da sačuvamo i bezbednost i sigurnost građana Srbije", rekao je predsednik Vučić.


Приказивање чланака по тагу prerada hrane - AGROPRESS - Udruženje novinara za poljoprivredu\nSrbija bi u novembru od Evropske komisije mogla da dobije "zeleno svetlo" za korišćenje pretpristupne pomoći iz programa IPARD za poljoprivredu, a novac bi poljoprivrednicima bio dostupan krajem 2017. ili početkom 2018. godine, kazala je 3. oktobra državna sekretarka u Ministarstvu finansija Jelana Stojović. Zvaničnik EU rekao je da će prva sredstva iz programa IPARD biti za nabavku mehanizacije i preradu hrane.\n"Napravili smo napredak u nekoliko oblasti, unapredili pravne procedure i institucionalni okvir i kapacitete svih IPARD tela", rekla je Stojović i dodala da je završena zgrada Uprave za agrarna plaćanja, što je bio uslov da bi Srbija dobila novac iz EU za poljoprivredu.\n"Prvi konkursi za sredstva iz IPARD fondova biće spremljeni za decembar 2017. ili početak 2018. godine, kada će i biti objavljeni", dodao je on.\nOn je podsetio i da je promocija programa IPARD medju poljoprivrednicima krenula pre dve godine, kako bi se oni na najbolji način upoznali sa načinom na koji mogu da konkurišu za novac iz EU, i do sada je informacije o tome dobilo oko 7.000 poljoprivrednika.\nDržavni sekretar u Ministarstvu poljoprivrede Željko Radošević je kazao da će stepen iskorišćenosti 175 miliona evra, koliko Srbija dobija iz programa IPARD, biti pokazatelj spremnosti institucija i korisnika za članstvo u EU.\n"Ukoliko u narednim godinama budemo efikasno i uspešno realizovali IPARD program, sredstvima EU i države Srbije i uz finansijsko učešće poljoprivrednih proizvodjača, možemo očekivati oko 400 miliona evra novih investicija", kazao je on.\nOn je kazao da se nada da će Srbija za dve nedelje predati "akreditacioni paket" za korišćenje programa IPARD i da će revizori koji u novembru dolaze u Srbiju, odobriti da novac bude dostupan poljoprivrednicima.\n"Prva sredstva iz programa IPARD biće za nabavku mehanizacije i preradu hrane", rekao je Breslin i upozorio da će, ako Srbija ne iskoristi taj novac, on biti prosledjen drugim zemljama.\n"Nadam se da će to biti slučaj i sa Srbijom", kazao je on.


Mobilni punktovi za vakcinaciju u selima kod Beograda, oko 2.500 prijavljenih - Čivijaš radio\nMobilni punktovi za vakcinaciju u selima kod Beograda, oko 2.500 prijavljenih\nViše od 2.500 starijih građana se u proteklih pet dana prijavilo za imunizaciju mobilnim punktovima za vankcionisanje, koje su gradske vlasti pokrenule u ruralnim delovima Beograda, kazala je gradska sekretarka za socijalnu zaštitu Nataša Stanisavljević.\nOna je tokom obilaska jednog od punktova u Malom Mokrom Lugu kazala da mobilni timovi volontera obilaze teren i pomažu starijima od 65 godina da se, ukoliko žele, prijave za vakcinaciju, objavio je Beoinfo.\n„U saradnji sa domovima zdravlja i Ministarstvom zdravlja otvaraju se vakcinalni punktovi u mestu gde ima zainteresovanih i to ili u ambulantama ili zdravstvenim stanicama koje već postoje. Pripremljeno je 48 mobilnih vakcinalnih punktova, koji će se u skladu sa potrebama otvarati“, kazala je Stanisavljević.\nOna je dodala i da je, prema najnovijim podacima, 26,15 odsto punoletnih građana u Beogradu imunizovano makar jednom dozom vakcine protiv kovid-19.


"Kako do države blagostanja kad je otišlo 5 miliona" - B92.net\n"Kako do države blagostanja kad je otišlo 5 miliona"\nBeograd -- Region je napustilo više od pet miliona ljudi u prethodnih 10 godina i zato su potrebne zajednièke inicijative za dostizanje veæeg kvaliteta života svih graðana\nIzvor: Tanjug èetvrtak, 7.06.2018. | 11:40\nTo je izjavila potpredsednica vlade i ministarka graðevinarstva Zorana Mihajloviæ otvarajuæi regionalnu konferenciju "Buduænost države blagostanja na Zapadnom Balkanu".\nMihajloviæeva je rekla da je takav rezultag posledica socijalne politike kakvu su vodile zemlje regiona, a koja je obièno bila "ostavljena po strani", smatrajuæi da se ona podrazumeva, a išle su logikom da æe države socijalno ojaèati kada se ekonomski podignu.\n"Uslov svih uslova" je politièka stabilnost, istakla je ministarka, a na njoj, dodala je, treba svi zajedno u regionu još da radimo.\nKako je navela, region treba da zajednièkim inicijativama dostigne viši nivo socijalne politike i socijalnu pravdu, kao što su bile formirane zajednice za transport i energetiku.\n"Najpre treba da podignemo socijalnu politku i podignemo kvalitet života u svim zemljama ZB, da razgovaramo o socijalnim investicijama i o tome kako tu strukturu da prilagodimo svakoj zemlji ponaosob i regionu, kako bismo išli brže napred. Na ekonomiji mnogo radimo, ali neophodno je da se više okrenemo ulaganjima u obrazovanje, zdravstvenu zaštitu i ono što piše u svakom ustavu, a to je socijalna pravda", poruèila je Mihajloviæeva.\nMinistarka je zahvalila Centru za socijalnu politiku iz Beograda koji je organizator ove konferencije, a uèesnicima je poruèila da boljom socijalnom politikom treba da težimo državi blagostanja, te da nikad nije kasno da se kao region dogovorimo šta je država blagostanja i kako možemo korak po korak da je približimo graðanima.\n"Vlada Srbije æe u svim svojim dokumentima itekako povesti raèuna šta su socijalne investicije i koliko æemo ulagati, kako æemo pomiriti ogranièenja sa kojima se susreæemo svaki dan, kao što su demografija, fertilitet, migracije i drugo", navela je Mihajloviæeva.\nDirektor Centra za socijalnu politiku Žarko Šunderiæ je rekao da je cilj današnjeg skupa da se unapredi kvalitet života u regionu.\n"Vidimo da oko 30 odsto BDP-a trošimo na politike države blagostanja, što doðe nešto više od 50 odsto budžeta. Sa druge strane, vidimo da kvalitet života u regionu može da bude bolji. Ako pogledamo kako to rade u EU, vidimo da je struktura te potrošnje malo drugaèija", naveo je Šunderiæ te dodao da æe regionalna inicijativa raditi na tome da se poveæaju izdvajanja za produktivne sektore, a da se smanjujuju za one koji ne daju poseban društveni rezultat.\nNaime, grupa nezavisnih istraživaèkih organizacija (think tank) i istraživaèi iz zemalja Zapadnog Balkana koji se bave pitanjima države blagostanja pokrenula je inicijativu za uspostavljanje regionalne platforme u cilju zajednièkog delovanja u oblastima od znaèaja za državu blagostanja na regionalnom nivou.\nRegionalna inicijativa, inaèe, nastoji da pruži dodatni doprinos tako što æe uticati na postojeæe procese usmerene na održive reforme u regionu, kao što su ekonomsko upravljanje i programi ekonomskih reformi, proces pregovora o pristupanju EU, programi reformi politike zapošljavanja i socijalne politike.\nJedan od ciljeva je unapreðenje socijalne dimenzije evropskih integracija na Zapadnom Balkanu.


"Štrudlice" dominantne protiv Vojvodine - SPORT Vrbas\n"Štrudlice" dominantne protiv Vojvodine\nŽKK "Vrbas - Medela" Vrbas - ŽKK "Vojvodina" Novi Sad 106:77\nKošarkašice Vrbasa, u utakmici 7. kola Prve ženske lige Srbije, odličnom partijom, trijumfovale su nad Vojvodinom rezultatom 106:77 (24:14, 23:23, 26:13, 33:27). Obe ekipe posle ovog kola imaju po četiri pobede i tri poraza i dele 4. poziciju na tabeli PŽLS.\nUtakmica je odigrana pred oko 600 gledalaca u CFK "Drago Jovović" u Vrbasu. Popularne "Štrudlice" su odigrale sjajnu utakmicu, o čemu svedoče ukupnih 135 indeksnih poena. Vrbas je imao procenat šuta iz igre 59 odsto u odnosu na 36 odsto gostujućeg tima, a pogotovo je bio dominantan u šutu za dva poena gde je imao 63 odsto. Vrbas je sakupio 43 skoka, 12 više u odnosu na rivala, koji je imao manji broj izgubljenih i veći broj osvojenih lopti.\nCentarski tandem Mijatović - Jovović bio je nerešiva enigma za gošće iz Novog Sada. Njih dve su zajedno postigle, 59 poena, Mijatović 30, Jovović 29. Džombeta je postigla 17 poena (6 asistencija), Zalar 15 (11 skokova), a Cukić 12 poena, uz sedam skokova i 15 asistencija. U ekipi iz Novog Sada, Račić je bila najefikasnija sa 34 poena (10 skokova), Stepanović je postigla 14 (6 skokova, 6 osvojenih), a Radić 12 (7 skokova).\nSledi dvonedeljna pauza zbog obaveza ženske košarkaške reprezentacije Srbije, u kvalifikacijama za Evrobasket 2017., dok u narednom 8.kolu PŽLS, ŽKK "Vrbas - Medela", takođe u svom CFK "Drago Jovović", dočekuje ekipu ŽKK "Spartak" iz Subotice, utakmica će biti odigrana u nedelju 29.11.2015. od 17h.


Iran: Teroristički napad i "Varšavski cirkus" su povezani\nIran: Teroristički napad i „Varšavski cirkus“ su povezani\nTanjug 13. februara 2019. 19:38\nTEHERAN – Ministar inostranih poslova Irana Mohamed Džavad Zarif povezao je današnji samoubilački bombaški napad na elitnu iransku Revolucionarne gardu u zemlji sa sastankom o Bliskom istoku, koji SAD organizuju u Varšavi.\nZarif je danas objavio na Tviteru: “Nije li slučajnost da je Iran pogođen terorom istog dana kada počinje „Varšavski cirkus“? Naročito kada ga kohorte istih terorista razveseljavaju za Varšavskih ulica i podržavaju ga tviter botovima?“.\nOn je dodao da se „čini da SAD uvek prave iste pogrešne izbore, ali očekuju različite rezultate“, prenosi AP.\nIranski državni mediji preneli su da je sunitska ekstremistička grupa „Džaiš el Adl“ ili „Armija pravde“, koja je aktivna na jugoistoku Irana, preuzela odgovornost za napad na autobus koji je prevozio članove Iranske revolucionarne garde, kada je ubijeno najmanje 20 njenih pripadnika, a još najmanje toliko ranjeno.\nOvaj teroristički napad dogodio se prvog dana konferencije u Varšavi posvećene Bliskom istoku, u organizaciji SAD, u na kojoj ne učestvuje Iran i gde je jedna od tema diskusije, kako SAD formulišu, „iranski maligni uticaj širom Bliskog istoka“, prenosi agencija.